Ҳар бир мурожаат – эътиборда » Зарафшон Газетаси\nҲар бир мурожаат – эътиборда Жамият / Халқ билан мулоқот ва инсон манфаатлари йили\n02 ноябр 2017 13:04\nБугун замон ўзгарди. Одамлар ўз ҳақ-ҳуқуқларини англаб, улар учун адолатни юзага чиқариш имконияти яратилди. Президентимиз жойларда Халқ қабулхоналарини ташкил этиб, ушбу нуфузли идораларга халқнинг манфаати учун одилона иш юритиш вазифаси юклатилди. Биз Ўзбекистон Республикаси Президентининг Каттақўрғон шаҳридаги Халқ қабулхонасида бўлиб, қабулхона мудири Ҳамротош ШОДИЕВА билан фуқароларнинг мурожаатлари, уларнинг талаб ва истакларини рўёбга чиқариш борасидаги саъй-ҳаракатлар, қайта мурожаатларнинг сабаблари тўғрисида суҳбатлашдик.\n– Жорий йилнинг ўтган даврида Каттақўрғон шаҳар Халқ қабулхонасига 1780 та мурожаат келиб тушди, – дейди Ҳ.Шодиева. – Мурожаатларнинг 10 таси юридик шахслардан, 1770 таси жисмоний шахслардан. Ҳудудий ташкилотларга юборилган мурожаатлар бевосита Халқ қабулхонасининг аралашуви билан мутасаддилар иштирокида тезкор ўрганилиб, қаноатлантирилмоқда, тушунтиришлар берилмоқда.\n– Қаноатлантирилган мурожаатларни мисоллар асосида изоҳлаб берсангиз.\n– Каттақўрғон шаҳар Амир Темур маҳалласида яшовчи, қаровчиси йўқ, ёлғиз пенсионер Галина Нурмонова "Саховат уйи"га жойлаштиришда ёрдам сўраб мурожаат қилди. Хоҳишига кўра онахон Тошкентдаги уруш ва меҳнат фахрийлари республика пансионатига жойлаштирилди. Дамариқ маҳалласида яшовчи Барно Исматова ўғли М.Исматовнинг бундан 8 йил олдин Россияга жўнаганича бедарак кетганини айтиб, уни топишда ёрдам сўраб, мурожаат қилди. Мурожаат Каттақўрғон шаҳар ИИБ бўлимига юборилиб, ички ишлар ходимларининг саъй-ҳаракатлари билан Б.Исматованинг фарзанди бағрига қайтарилди. Ермачит маҳалласида яшовчи Хайринисо Шукурова ўғли Дилшод Пирназаровнинг енгил автомашинаси Каттақўрғон шаҳар ИИБ ЙҲХБ ходимлари томонидан жаримага тортилганидан норози бўлиб, ариза ёзган. Фуқаронинг мурожаати Каттақўрғон шаҳар судига юборилгач, масала ўрганилиб, фуқаронинг ҳақлиги ўз исботини топди ва автомашина эгасига қайтарилиши таъминланди.\n– Халқ қабулхонасига келиб тушаётган такрорий мурожаатларнинг сабаблари нимада?\n– Такрорий мурожаатлар тўғрисида гапиришдан олдин шуни айтмоқчиманки, ҳар бир фуқаро мурожаат қилишга ҳақли. Ариза ва шикоятларни қабул қилмасликка, уларни чеклашга ҳақимиз йўқ. Бироқ Халқ қабулхонасига бўлаётган такрорий мурожаатларнинг аксарияти қонуний асосга эга эмас. Бундан ташқари, айрим фуқароларга имкон қадар мурожаатни ҳал этиш борасида қилинадиган таклифлар улар томонидан рад этилиб, Халқ қабулхонасига ва юқори ташкилотларга қайта-қайта мурожаат қиладилар. Масалан, Дамариқ маҳалласида яшовчи Г.Ҳайдарованинг (фамилия ўзгартирилган) мурожаатини олайлик. Бундан ўн йил олдин фуқаронинг марҳум тоғаси ҳарбий савдо бўлимидан савдо дўкони очган, лекин қарздорлик туфайли ушбу дўконни бошқа шахсга сотишга мажбур бўлган (дўкон сотилганлиги тўғрисида нотариал идоранинг муҳри бор). Г.Ҳайдарова шу дўконни қайтариб олишда ёрдам сўраб қайта-қайта мурожаат қилмоқда. У олди-сотди шартномаси ноқонуний бўлган, менинг қўлимдаги қарор қонуний деб ўз сўзида туриб олган. Каттақўрғон шаҳар ҳокимининг унинг раъйига бориб, бошқа жойдан савдо дўкони қуришга ер ажратиб бериш ҳақидаги таклифини ҳам қабул қилмаяпти. Ахир нотариал идора томонидан имзоланган олди-сотди шартномасини бекор қилиб бўлмайди.\nЧинобод маҳалласида яшовчи Сабоҳат Раупова "Қизимнинг оиласи бузилди, маҳалла аралашиб, оилани сақлаб қолишда ёрдам бермади", дея маҳалла раиси устидан шикоят қилиб келган. Маҳаллада эса она қизининг оиласига ноҳақ аралашиб, уни ажратиб олганини айтишяпти. "Мурожаатим атрофлича ўрганилмади", деб С.Раупова такроран мурожаат қилди. С.Раупованинг шикояти вилоят ҳокимининг ўринбосари М.ўафурова иштирокида қайта кўриб чиқилди. Аниқланишича, маҳалла раиси эр-хотинни яраштиришга бир неча бор ҳаракат қилган. Лекин она қудаларидан ёшларга алоҳида уй олиб беришни талаб қилиб, шундагина қизини қайтаришини айтиб шарт қўймоқда.\nМаълумот Ўрнида: Соҳалар бўйича таҳлил қилинганда, мурожаатларнинг 189 таси уй-жой, ер билан таъминлаш, 224 таси коммунал тўловларнинг нотўғри ҳисобланганлиги, 106 таси газ, электр энергияси ва сув таъминоти, 116 таси иш билан таъминлаш, 92 таси пенсия ва нафақалар, 174 таси прокуратура фаолияти, 134 таси ички ишлар фаолияти, 123 таси алимент, 104 таси моддий ёрдам, 74 таси соғлиқни сақлаш, 42 таси кредит ва бошқа масалаларда бўлган.\nХалқ қабулхонасида қўшработликларнинг муаммолари ечим топмоқда


Шимолий Ирландияда Coca-Cola идишларида инсон фаолияти чиқиндилари аниқланди\n21:47 / 29.03.2017\nШимолий Ирландия полицияси Coca-Cola корпорациясининг Лисберн шаҳрида жойлашган заводида санитар меъёрларнинг бузилиш ҳолати бўйича терговгача текширувни бошлади. Бу ҳақда Irish Examiner нашри хабар берди.\nТекширув ўтказилишига эса корхонага келган алюмин банкаларда "инсон фаотияти чиқиндилари" аниқлангани сабаб бўлган.\nИшлаб чиқариш технологияси жиддий бузилгани сабабли завод фаолияти тўхтатилган. Ушбу ҳолатни тергов қилишга Шимолий Ирландия озиқ-овқат маҳсулотлари хавфсизлиги агентлигининг маҳаллий санитар-эпидемиологик хизмати мутахассислари киришишган. Тахмин қилинишича, идишлар Германияда ишлаб чиқарилган.\nЗавод маъмурияти ифлосланган ичимлик сотувга чиқарилмаганини айтган. "Биз маҳсулотларимизнинг сифати ва хавфсизлигига жиддий эътибор қаратамиз. Муаммо сифатни қатъий назорат қилиш жараёни туфайли дарҳол аниқланган", деб маълум қилган компания матбуот хизмати.\nНашрнинг таъкидлашича, барча яроқсиз маҳсулот мусодара қилинган.\nCoca-Cola Шимолий Ирландия алюмин банка\nШифокорлар ўсмирга оёғини тескарисига қилиб тикишди


Косонлик экспортёрлар 6,2 миллион долларлик қишлоқ хўжалиги маҳсулотларини хорижга йўналтирган\nУшбу кўрсаткичга жорий йилнинг ўтган даври мобайнида эришилган. Туман ҳокимлигидан маълум қилишларича, асосий бозор сифатида Россия, Қозоғистон, Покистон, Афғонистон, Бирлашган Араб Амирликлари ва бошқа давлатлар танланган.\nМаълумки, мамлакатимизда экспортёрлар рағбатлантирилиб, бир қатор йўналишларда имтиёз ва преференциялар қўлланилмоқда. Президентнинг 2018 йил 17 октябрдаги қарорига асосан экспорт қилувчилар ўз ҳудудида етиштирилган ва Ўзбекистоннинг исталган ҳудудларидан деҳқончилик маҳсулотларини олдиндан тузилган шартномалар доирасида хорижий ҳамкорларга сотиш ҳуқуқига эга. Қарор 8-бандида “Қорақалпоғистон Республикаси Вазирлар Кенгаши Раиси, вилоятлар, туманлар ва шаҳарлар ҳокимлари, давлат органларининг ҳудудий бўлинмалари раҳбарлари мева-сабзавот маҳсулотлари экспортига экспорт қилувчининг ҳудудий мансублигига қараб тўсқинлик қилганлиги учун шахсан жавобгарлиги тўғрисида қатъий огоҳлантирилсин”, деб белгилаб қўйилган.\nКосон туманида ҳам 8 та экспортёр корхона қишлоқ хўжалиги маҳсулотларини юқоридаги қарор талабларига мувофиқ, республикамизнинг турли вилоятларидан харид қилиб, хорижга чиқарган.\nЧет давлатларга йўналтириладиган маҳсулотлар турларини кўпайтириш мақсадида эса жорий йилда 2 та янги корхона ташкил этилган. Жумладан, “Санний Ленит Экспорт” МЧЖга Гувалак ҳудудидан 120 гектар ер майдони ажратиб берилди ва жорий йилда экспортбоп қизил лавлаги, қовун, голланд сариқ тарвузи етиштирилди, янги навлар синовдан ўтказилди. Корхона томонидан жорий йилда 3,4 миллион АҚШ долларилик қишлоқ хўжалиги маҳсулотлари экспортга чиқарилди.\n“Косон Замин Экспорт” МЧЖ томонидан Туркиядан 1,2 миллион АҚШ долларилик замонавий цех олиб келиб ўрнатилди, ушбу цех бир йилда 17,5 минг тонна дуккакли маҳсулотларни саралаб, кунгабоқар донаси ва ерёнғоқни қайта ишлаб, экспортбоп шаклда қадоқлайди. Бу ерда йилига 6 миллион долларлик маҳсулотни четга юбориш имкони юзага келади.\nБуларнинг барчаси аҳоли даромадлари ўсиши, янги иш ўринлари яралишида ҳам муҳим аҳамиятга эга.


Аллергияни бартараф этишда муҳим қадам — Фарғона шифокори\n17.06.2018 17.06.2018 fsh.uz\nБугунги кунда бутун дунёда экологиянинг бузилиши, ишлаб чиқаришда ҳар хил кимёвий воситаларнинг меъёридан ортиқ қўлланилиши, шунингдек, нотўғри овқатланиш, гигиеник талабларга амал қилмаслик инсонларда турли аллергик касалликларнинг кўпайишига сабаб бўлмоқда.\nШуни айтиш керакки, бу борада соҳа тараққиётига эътиборсизлик ушбу омилларнинг энг ачинарлиси эди. Aллeргик кaсaлликлaрга тaшxис қўйиш, уларни дaвoлaш ҳамдa профилактика қилиш сoҳaсидa жиддий муaммoлар сaқлaниб қoлаётганди. Жумладан, аллергологиянинг фундаментал ва амалий асослари ривожи тиббиётдан узилиб қолган, соҳада малакали врач-аллерголог ва иммунологлар етишмас, тиббиёт муассасаларини даволаш-диaгнoстика aллeргeнлaри билaн тaъминлашда турли кaмчиликлaр кўзга ташланарди. Шу боис Президентимизнинг 2018 йил 11 майдаги “Аллeргик кaсaлликлaрни прoфилaктикa қилиш, уларга ташхис қўйиш вa дaвoлaшни тубдан тaкoмиллaштириш чoрa-тaдбирлaри тўғрисидa”ги қарорини нафақат шифокорлар, балки мамлакатимиздаги ҳар бир инсон катта хурсандчилик билан кутиб олди. Мухбиримизнинг вилоят кўп тармоқли тиббиёт маркази аллерголог-ҳакими Камолиддин Турсунов билан бўлиб ўтган суҳбати шу мавзуга бағишланди.\n– Ассалому алайкум, Камолиддин Исақович! Аллергия – жиддий хасталик. Юртимиз аҳолиси учун ҳам бу муаммо бегона эмас. Республикамизнинг деярли барча ҳудудида турли корхоналар, заводлар ишламоқда, кўчаларимизни тўлдириб машиналар ҳаракатланади. Одамлар тиббий маданиятга етарлича эътибор қаратмаяпти. Бундай ҳолатлар эса ҳар хил аллергик касалликларнинг кўпайишига замин яратди, шундай эмасми…\n– Дарҳақиқат, кейинги йилларда нафақат бизнинг диёримиз, балки дунё миқёсида аллергик касалликлар кўпайиб бораётгани сир эмас. Шу боис бугун аллергология фанига эътибор кучайди. 1994 йили Бутунжаҳон аллергологлар конференцияси бўлган эдим. Шу анжуманда бўлган воқеа ҳеч ёдимдан чиқмайди. Бизга маъруза ўтаётган профессор сўз бошларкан, дўстлар янги кириб келаётган аср аллергия асри бўлади, деди қатъият билан. Залда енгил кулгу кўтарилди. Ўша йиллари эҳтиёж бўлмаганиданми ёки бошқа сабаб биланми ҳузуримизга ҳадеб бемор келавермасди. Профессор нутқидан сал илгари ҳамма ўз соҳасига боғлаб таърифлаган эди йигирма биринчи асрни. Ахборот асри, техника асри ва ҳоказо. Профессор маърузани тўхтатди. Сизлар шошилманглар, деди. Ҳозир Францияда ҳар 3 та одамдан 1 таси аллергияга чалинган. Бу сизларга ҳам етиб келади, деб уқтирди. Профессор ҳақ экан. Вақт ўтгани сайин аллергия бизни жиддий ташвишга солиб қўйди. Ҳар гал шу ҳақида сўз борса ўша профессорни эслайман.\nТиббиёт ривожи жуда жадал кечяпти. Афсуски, тизимда аллергия соҳаси оқсоқланган эди. Халқимиз бу хасталик ҳақида тўла тасаввурга эга эмасди. Шу сабабли бу дардга кечроқ ташхис қўйиларди. Қолаверса, бронхиал астманинг аллергик тури бор. Бу пульманология, терапия бўлимларида даволанарди. Аллергик ринитлар эса лор назоратида тузатиларди. Натижа бўлмагачгина аллерголог ҳакимга юбориларди. Шу ҳолатларнинг ўзи ҳам соҳани тубдан ислоҳ қилишни тақозо этди. Кимё соҳасининг ривожланиши, турли туман дори-дармонларнинг кўпайиши аллергияни ҳам кучайтириб юборди. Фуқароларнинг ўзбилармонлик билан дори воситаларини истеъмол қилиши оқибатида аллергиянинг оғир кўринишлари вужудга келди. Шу маънода Юртбошимизнинг юқоридаги қарори биз соҳа вакилларини жуда қувонтирди. Касаллик профилактикаси, унга ташхис қўйиш ва соҳани тубдан такомиллаштиришда бу ҳуқуқий ҳужжатнинг аҳамияти беқиёс.\n– Ҳозир аллергиянинг қайси турлари кўпроқ қайд этиляпти?\n– Аллергик конъюктивит ва аллергик ринит хасталиги кўпаймоқда. Дастлабки ҳолатларда уни беморларимиз тумов билан адаштиришади. Шифокор назорати бўлмаса касалликнинг ҳолати кескин оғирлашади. Ҳатто нафас қисишга олиб келиши мумкин. Аллергия организмнинг бегона ёт моддаларга ўзгача таъсир қилиш хусусиятини англатади. Ана шу бегона моддаларни биз тиббий ибора билан аллергенлар деб атаймиз. Аллергенларнинг бир қанча тури мавжуд. Уларнинг асосийлари озиқ-овқат аллергенлари, дори аллергенлари, уй-рўзғор аллергенлари, ўсимлик гуллари чанги келтириб чиқарадиган аллергенлар, эпидермал ва инсект аллергенлар, деб номланади. Бу аллергенларнинг ҳар бири инсон организмига ўзига хос тарзда таъсир кўрсатади. Жумладан, озиқ-овқат аллергенлари сирасига айрим цитрус мевалар, шоколад, кофе, асал, ёнғоқ, қовун, тарвуз, балиқ, қулупнай, шафтоли, сут, тухум, товуқ гўшти, от гўшти, дуккакли маҳсулотлар, спиртли ва турли сунъий бўёқли ичимликларни киритиш мумкин. Бугунги кунда айнан озиқ-овқат аллергенлари билан касалланаётганлар сони ҳам ортиб бормоқда.\n– Сиз аллергологиядаги жиддий муаммоларни таъкидлаб ўтдингиз. Шулар қаторида мутахассисларни тайёрлаш, моддий-техника масаласи ҳам долзарб назаримда…\n– Албатта, қарорда шунга бағишланган алоҳида чора-тадбирлар белгилаб берилди. Жумладан, Тошкент тиббиёт академияси ва Педиатрия институтида аллергология кафедрасини очиш назарда тутиляпти. Бу биз учун катта кўмак бўлади, самарали натижа беради. Шунинг баробарида ёш мутахассисларимиз ҳам ўз касбига масъулият билан ёндошиши, клиник ординатура амалиётига меҳр қўйиш талаб этилади. Чунки шифокор беморни яхши кўриши керак. Шундагина у шифо бера олади, фойдаси тегади.\n– Вилоятимизда бу ҳолат қандай?\n– Очиқ айтиш керак, жуда кўплаб вилоятларда аллерголог мутахассислар етишмайди, жумладан бизда ҳам. Вилоятимизда атиги 7 та аллерголог-ҳаким фаолият кўрсатяпти. Қарорга асосланиб ўз таклифларимизни ишлаб чиқяпмиз. Илгари шифохонамизда 15 ўринга мўлжалланган хўжалик ҳисобидаги аллергология бўлими бор эди. Маълум сабабларга кўра ушбу бўлим фаолияти тўхтаган. Маъмурият билан келишиб марказда бюджет ҳисобидан 20 ўринга мўлжалланган бўлимни қайта ташкил этиш чоралари кўриляпти. Туманлардаги марказий шифохоналарда аллерголог хоналари йўқ. Бу эътиборга олиниши зарур бўлган яна бир жиҳат. Чунки бу касаллик махсус иммунотерапия йўли билан, ремиссия вақтида яъни хуруж тинч ҳолатга тушириб даволанади, аллергик синамалар қўйилади. Ёз ойларида ҳам маиший аллерганларга қарши даволаш ишлари олиб борилади. Беморда яхши томонга ўзгариш бўлмаса вилоятга жўнатиларди. Бу мураккаб ҳолатлардан бири эди шу вақтгача. Беморларимиз олис масофалардан қатнаб даволанишга мажбур бўларди. Бу муаммолар ўз ечимини топди. Эндиликда аллергик хоналарни ташкиллаш, уларни тиббий жиҳозлаш, туман, шаҳар шифохоналаридаги аллерголог-ҳакимларни Рeспубликa илмий-иxтисoслaштирилгaн aллeргoлoгия мaркaзида ўқитиш кўзда тутилган.\n– Аллергиядан сақланишда профилактик чора-тадбирлар ҳам муҳим аҳамиятга эга, нима деб ўйлайсиз?\n– Тўғри, профилактика ишларига ҳам эътибор қаратиляпти. Айниқса, оммавий ахборот воситаларида мунтазам қатнашяпмиз. Шифокорлар ўртасида ҳам хасталикни олдини олиш бўйича семинарлар ташкилланмоқда. Ҳакимлар билан тажриба алмашиляпти. Бежизга бу тадбирлар амалга оширилмаяпти. Зеро, аллергия ёш танламайди. Фақат вақтида даволаш керак. Тери қичишса ёки қизарса, кўзда шунга ўхшаш муаммолар бўлса дарҳол аллергологга учраган маъқул. Аллергик касалликларни даволашда касалликнинг бошланган вақтига эътибор қаратиш керак. Яъни касаллик қанчалик тез ривожланиб борса, организм учун шунча хавфли. Сурункали хасталик бўлгани учун уни бутунлай организмдан йўқотиб юбориш анча мушкул. Гап шу ҳақида бораркан яна бир нарсани эслаб ўтиш жоиз. Яқин-яқингача юртдошларимиз ўртасида чинорлар ҳақида ҳар хил мунозаралар бор эди. Уларнинг кесилгани анча фойда келтирди. Ўша вақтларда Фарғона шаҳар кўчаларида юрган одамлар унинг таъсирини яхши билишарди. Аҳволи оғирлашганлар қанча эди. Қувонарлиси, бундай ҳолатлар анча камайди.\nХасталикка қарши курашишда кўплаб мулоҳазаларни айтишим мумкин. Аввало, соғлом турмуш тарзига амал қилайлик, тўғри овқатланайлик, саломатлигимизни асрашга ўзимиз посбон бўлайлик. Шунда нафақат аллергия бошқа дардлар ҳам бизни забт эта олмайди.\n– Мазмунли суҳбатингиз ва қимматли маълумотларингиз учун таҳририятимиз номидан миннатдорчилик билдирамиз!\nМадаминжон СОЛИЖОНОВ суҳбатлашди.\n← «Ўзгалар хақида ўйланг. Қон топширинг. Ҳаёт улашинг’’\nЁз мавсумида ўткир юқумли ичак касалликлари билан қандай курашилади? →\n24.04.2017 fsh.uz 1 369


13:00 / 13.11.2020 1213 pdf Ўқиш режими + -\n432. Абу Ҳурайра розияллоҳу анҳудан ривоят қилинади:\n«Расулуллоҳ соллаллоҳу алайҳи васаллам: «Рамазондан кейинги энг афзал рўза Аллоҳнинг муҳаррам ойи рўзасидир. Фарз намоздан кейинги энг афзал намоз тунги намоздир», дедилар».\n433. Абу Ҳурайра розияллоҳу анҳудан ривоят қилинади:\n434. Абу Ҳурайра розияллоҳу анҳудан ривоят қилинади:\n«Набий соллаллоҳу алайҳи васаллам: «Ким Қадр кечасини иймон ва ихлос билан қоим бўлиб ўтказса, унинг ўтган гуноҳлари мағфират қилинади», дедилар».\n435. Абу Ҳурайра розияллоҳу анҳудан ривоят қилинади:\n«Набий соллаллоҳу алайҳи васаллам айтдилар: «Одам боласининг ҳамма амали (савоби) бир яхшиликка унинг ўн мислидан то етти юз баробаригача кўпайтириб берилади. Аллоҳ азза ва жалла: «Фақат рўза Менинг учундир, унинг мукофотини Мен берурман. У (рўзадор) шаҳвати ва таомини Мен учун тарк қилади», дейди. Рўзадорга икки хурсандлик бордир: ифтор қилса, хурсанд бўлади ва Роббига рўбарў бўлганда рўзаси билан хурсанд бўлади. Албатта, рўзадор оғзининг ҳиди Аллоҳнинг наздида мушкнинг ҳидидан хушбўйроқдир».\nБошқа ривоятда шундай келган: «Расулуллоҳ соллаллоҳу алайҳи васаллам айтдилар: «Аллоҳ таоло: «Одам боласининг ҳамма амали ўзи учун, фақат рўза Менинг учундир ва унинг мукофотини Ўзим берурман», деди. Рўза сақловчидир. Бирингизнинг рўза куни бўлса, фаҳш гап гапирмасин ва бақир-чақир қилмасин. Агар бирортаси у билан сўкишмоқчи ёки уришмоқчи бўлса, «мен рўзадорман», десин. Муҳаммаднинг жони қўлида бўлган Зот ила қасамки, албатта рўзадорнинг оғзининг ҳиди Аллоҳнинг наздида мушкнинг ҳидидан ҳам хушбўйроқдир. Рўзадорга икки хурсандлик бордир. У иккисини ҳам яшагай. Ифтор қилса, хурсанд бўлгай ва Роббига рўбарў бўлганда рўзаси билан хурсанд бўлгай».\nВасвасани илм кетказади\n08:00 / 14.11.2020 513\n15:00 / 13.11.2020 1083\n3263 12:20 / 14.03.2018\n1703 13:00 / 14.08.2020\n1091 13:00 / 18.12.2020\n423. Адий ибн Ҳотим розияллоҳу анҳудан ривоят қилинади.Расулуллоҳ соллаллоҳу алайҳи васаллам дўзахни зикр қилдилар ва ундан паноҳ сўрадилар. Сўнг юзларини уч марта давоми...\n1553 13:00 / 23.10.2020


Москва метросининг Багратионовская бекатида икки ўсмир туркиялик фуқарони қаттиқ калтаклади.\n28 феврал 2021, Тошкент вақти: 18:06\nОғир жароҳатлар олган Туркия фуқароси касалхонага ётқизилди. Ҳуқуқ-тартибот органларидан шанба куни олинган малумотларга қараганда, мазкур инцидент 9 май куни содир этилган. Иш юзасидан 18 ёшли талаба ва 16 яшар мактаб ўқувчиси қўлга олинган. Милиция уларнинг скинхедларга алоқаси бор-йўқлигини ўрганмоқда.


РФдаги элчихона аэропортда қолаётган ўзбекистонликлар ҳақида маълумот берди | Qalampir.uz\nРФдаги элчихона аэропортда қолаётган ўзбекистонликлар ҳақида маълумот берди\nЖамият\t20 Март 17:26 4599\nЎзбекистон ва Россия ўртасида ҳаво, автомобиль ва темир йўл алоқаси тўхтатилгани сабабли РФдаги ўзбекистонликлар уйига қайтолмай қолди. Ижтимоий тармоқларда Москвадаги “Внуково” ва “Шереметьево” халқаро аэропортларида ўзбекистонликлар қолаётгани ҳақида хабарлар тарқалди.\nЎзбекистоннинг Россиядаги элчихонаси аэропортда қолаётган ўзбекистонликлар ҳақида маълумот берди.\nҚайд этилишича, элчихона томонидан “Внуково” аэропорти раҳбарияти билан ўтказилган музокалар натижасида ўзбекистонликларнинг вақтинча қолиши учун “B” терминали ажратилди. Бу ерда зарур шароитлар яратилган бўлиб, жумладан, тиббиёт пункти, ҳаммом ва ҳожатхоналар мавжуд, иссиқ овқат берилиши йўлга қўйилган, мебеллар (кресло, диванлар, стол ва стуллар) ўрнатилган.\n“Қатор суҳбатларга қарамай, фуқароларимиз махсус белгиланган ҳудудга боришдан бош тортиб, ҳали ҳамон “Внуково” аэропортида рўйхатдан ўтиш нуқтасида қолмоқдалар. Шу ўринда юртдошларимиздан, мавжуд вазиятдан келиб чиққан ҳолда, иложи боричо тезроқ “В” терминалга ўтишларини сўраб қолар эдик”, дейилган элчихона хабарида.\nЭлчихона “Шереметьево” аеропортидаги вазиятни ҳам назорат остига олган ҳамда ҳозирда Россия ҳукумати билан бошқа давлатлардан Москвага транзит орали учиб келган Ўзбекистон фуқароларини олиб чиқиш бўйича музокараларни олиб бораётир. Ўзбек диаспораси вакиллари ва ҳомийлар билан биргаликда ўзбекистонликларни иссиқ овқат билан таъминлаш масаласи ҳам ҳал этилмоқда.\n“Яна бир бор Россия ҳудудидаги ватандошларимизни хотиржамликка чорлаб, имкон қадар, эҳтиёт чораларига қатъий риоя қилган ҳолда доимий/вақтинчалик яшаш жойини тарк етмасликларини сўраб қоламиз”, дейди элчихона.\nЭслатиб ўтамизки, 2020 йил 19 мартдан бошлаб Ўзбекистон Республикаси фуқаролари Россия Федерацияси ҳудудида вақтинчалик бўлиш муддатини узайтиришлари мумкин. Бунинг учун улар ўзлари бўлган жойга энг яқин Ички ишлар вазирлиги ҳудудий бўлимига тегишли ариза билан мурожаат қилишлари жоиздир.\nРоссия мигрант коронавирус\n05 Апрель 21:55 69013\n05 Апрель 20:51 55655\n05 Апрель 02:04 44974\n06 Апрель 20:50 41339\n07 Апрель 19:04 40433


Статистикага кўра, Ўзбекистонда кунига турли сабаблар билан 500-600 киши вафот этади.\nКасаллик бор экан, ўлим ҳам бўлиши мумкин. Коронавирус тарқалишини чегаралаш учун барча касалхоналарда шу инфекция ва бошқа касалликдан нобуд бўлганларни фақатгина республика патологоанатомия маркази орқали ювиб, деизнфекциялаб бериш йўлга қўйилган эди. Бемор коронавирусдан вафот этган бўлса, ташкилий усулда мозорга олиб борилар, бошқа касалдан вафот этган бўлса, қариндошларига бериб, уни ҳам уйигача кузатиб, ўзининг маҳалласида дафн қилинар эди.\nУнга кўра, бемор вафот этгандан кейин икки соат ўтгач, коронавирус жасадда ўз кучини йўқотади. «Шу нуқтайи назардан, жасад икки соат сақлангандан кейин уни қариндошларига бериб юборишга рухсат бериш таклифи илгари суриляпти», – деганди штаб аъзоси.\n09:54 / 01.01.2021\nВакциналар тарихи. Улар дунёга қандай наф берган?


- банкларнинг устав капиталлари давлат қуйилмалари ҳисобига (670 млн. АҚШ доллари миқдорида хорижий валютада) кўпайтирилди. Натижада банк тизимининг ялпи капитали 40 фоиздан ортиқ ўсди;\n- Марказий банкнинг тижорат банкларини ликвидлик билан таъминлаш механизмлари фаоллаштирилди;\n- курс сиёсатининг янги шароитларига бардошлигини аниқлаш мақсадида банклар стресс-тестдан ўтказилди, банкларни пруденциал назорат қилиш чоралари кучайтирилди;\n- йил якунига 20 фоиз даражасигача етказиш шарти билан бир лаҳзали ликвидлик коэффициенти бўйича минимал талаблар жорий этилди.\nМарказий банк конвертация


Қорақалпоғистонда қалбаки пуллар ясашда гумон қилинаётган шахс ушланди\nҚорақалпоғистонда қалбаки пулларни ясашда гумон қилинаётган Қораузак туманида яшовчи фуқаро қўлга олинди. 12 февраль куни у Чимбой туманида 26 та 10 минг сўмлик қалбаки пул эвазига икки қоп ун сотиб олган.\nЎзбекистон ИИВ ҳузуридаги Тергов департаментининг хабар қилишича, қўлга олинган шахснинг ёнидан қалбаки бўлган 2826 дона 10000 сўмлик пул купюралар ва 29 дона 100 АҚШ доллари ашёвий далил сифатида олинган.\nТергов-тезкор тадбирлари давомида гумонланувчи ушбу қалбаки пулларни Қозоғистон Республикасида яшовчи шахс билан биргаликда ясагани ва Ўзбекистон Республикасига ўтказиш мақсадида олиб кирганлиги аниқланган.\nМазкур ҳолат юзасидан Ўзбекистон Жиноят кодексининг 176-моддаси 2-қисми «в» банди яъни, ўтказиш мақсадида қалбаки пул ва чет эл валютасини бир гуруҳ шахслар томонидан олдиндан тил бириктириб, ясаш ёки уларни ўтказиш аломатлари билан жиноят иши қўзғатилган.


Янги лойиҳа доирасида 8-10 синфлар ўқувчилари ўзлари ва атрофдагиларини қийнаётган муаммолар ҳақида ҳикоя қиладиган видеороликларни суратга олишни ўрганадилар. [File]\nБИШКЕК – Қирғизистоннинг «Халқаро бағрикенглик жамғармаси» (FTI) ноҳукумат ташкилоти БМТнинг тинчликни тиклаш фонди билан ҳамкорликда «Болалар қўлидаги камералар» деб номланган лойиҳани амалга оширмоқда, унда ижтимоий муаммоларни аниқлаш ва уларга ечим топиш учун ёшларни жалб этиш кўзда тутилган.\nЛойиҳа доирасида 8-10 синфлар ўқувчилари ўзлари ва ён-атрофдагилари дуч келаётган муаммоларни баён қилиб берувчи видеороликларни тайёрлайдилар, деди лойиҳанинг Чуй вилоятидаги мувофиқлаштирувчиси Бермет Маликова Карвонсаройга.\n«Бу интернет ва ижтимоий тармоқлардаги энг машҳур форматлардан бири ва қудратли восита ҳамдир», деди у.\nЛойиҳа феврал ойида бошланган ва 2019 йилнинг июлига қадар давом этади.\nҚирғизистоннинг «Халқаро бағрикенглик жамғармаси» ноҳукумат ташкилоти аъзолари Чуй вилоятидаги юқори синф ўқувчиларига этник низоларни ёритиш бўйича сабоқ бермоқда. (Аскер Султанов)\nЛойиҳа бюджети – 592 минг АҚШ долларига (38,7 млн. сўм) тенг бўлиб, бу юқори синф ўқувчиларини профессионал камералар билан таъминлаш ва улар учун тренинглар ташкил этишга имкон берди, деди Маликова.\n«Биз ҳаммаси бўлиб 16 та камера сотиб олдик. Лойиҳамизда тўртта – Чуй, Ўш, Жалолобод ва Боткен вилоятларининг ҳар биридан тўрттадан мактаб қатнашмоқда», деди у.\nМаликованинг сўзларига кўра, апрел-май ойларига режалаштирилган ўқув машғулотлари ниҳоясига етгач, болалар ўзларининг илк сценарийларини ёзиб, май ёки ёзги таътилдан сўнг, сентябрда биринчи видеороликлари тайёрлайдилар.\nРежага кўра, якунда видеороликларни турли ижтимоий тармоқларга жойлаштириш режалаштирилган.\nВидео учун ғоялар\nFTI жамоа аъзолари орасида энг ташвишли бўлган миллатлараро низолар, қизлар ҳуқуқларининг поймол қилиниши ва ишсизлик даражаси каби масалаларга эътиборни қаратган, дейди Маликова.\n«Қизларда ривожланиш учун имконият йўқ – босим катта, ота-оналар уларнинг олий таълим олишига қарши ва мамлакат бўйлаб ёшлар орасида ишсизлик муаммоси мавжуд», деди у.\nЎш вилоятининг Сўпиқўрғон қишлоғидан бўлган мактаб ўқувчиси Довлат Эшмаматов жамоат транспорти муаммосини ёритишни истайди.\nСўпиқўрғонда шахсий автомашинаси бўлмаганлар автобус ва троллейбуслар сони камлиги сабаб, йўлкираси қимматроқ бўлган маршруткалардан фойдаланишга мажбур, дейди у.\n«Муаммо маршруткалар фаолиятини сақлаб қолиб, шаҳарда автобуслар ва троллейбуслар сонини ошириш», деди Эшмаматов Карвонсарой нашрига. «Мен бу муаммони бутун Қирғизистон бўйлаб кўтариб чиқишни истайман ва шу масалага оид видео олмоқчиман.»\nЧуй вилоятининг Тўқмоқ қишлоғидан бўлган Нуржан Жаркинбаева эса атроф-муҳит муаммоларини ёритишни истайди.\n«Мен, агар ўзимиз шунга ҳисса қўшсак, Қирғизистон қандай гўзал эканлиги ҳақида видеоролик тайёрлаган бўлардим», деди у Карвонсарой нашрига. «Одамлар ўзлари кўчага ахлат ташлаб, яна кўчалар ифлос эканлигидан нолишади. Ифлос паркларда юришади, дарахтларнинг шохларини синдиришади, кейин шаҳарда истироҳат боғлари йўқлигидан шикоят қиладилар.»\n«Тўқмоқда яшил истироҳат боғлари янада кўпайишини истайман», деди у. «Мен Қирғизистондаги каби гўзал тоғлар ва тоза сувни кўрмаганман, одамларимиз эса бунинг қадрига етмайди.»\nҲақиқатан ҳам жуда қизиқарли ва фойдали лойиҳа. Булар Боткент вилоятида танланган 4 мактаб: Оқ-Татир мактаби, Лейлекдан Боконбаева мактаби, Навоий мактаби ва Андарак мактабларидир. Мен лойиҳа иштирокчисиман ва тренингларда етарли маълумот олдим деб айта оламан. Иштирокчи тўрт мактаб ҳали ҳам дўстона муносабатдамиз. Умид қиламанки, биз дарсларни яхши ўзлаштирамиз ва ва муаммолар ёритилган видеоларимиз билан уларга ечим топиб, ватанимизга фойда келтирамиз!\nҚирғизистондаги нодавлат ташкилотлар саратонга чалинган аёлларга ёрдам бермоқда


Тошкент вилоятида коронавирусдан вафот этган 11 ёшли бола юзасидан расмий маълумот берилди - Darakchi\nТошкент вилоятида коронавирусдан вафот этган 11 ёшли бола юзасидан расмий маълумот берилди\nЖАМИЯТ 18.09.2020, 15:10\nТошкент вилояти Соғлиқни сақлаш бошқармаси ахборотига кўра, Бўстонлиқ тумани Ғазалкент шаҳрида истиқомат қилган 11 ёшли фуқаро М.Ў. 5 сентябрь куни эрталаб соат 8:00 да туман тиббиёт бирлашмаси қабул бўлимига тез тиббий ёрдам машинасида олиб келинган. Болада ўша вақтда бурундан қон кетиши, тана ҳароратининг 38 С га кўтарилиши, нафас сиқиши кузатилган. Кўкрак қафаси ренген қилинганда 50 фоиз зарарланиш аниқланган.\nБола 2012 йилдан буён сурункали гломерулонефрит, нефротик шакли, сурункали буйрак етишмовчилиги, камқонлик ва семизликнинг учинчи даражаси ташхиси билан диспансер назоратида турган ва ногиронлик нафақаси олиб келган. Тошкент тиббиёт академиясининг болалар нефрология бўлимида юқоридаги ташхис билан йилига 2 марта стационар шароитда даволанган. Сўнгги бор 2020 йил 11 – 20 июлда Чирчик шаҳридаги Тошкент вилояти болалар кўп тармоқли тиббиёт марказининг нефрология бўлимида даволаниб чиққан.\nКўрилган даво чораларига қарамасдан, бемор сурункали гломерулонефрит, буйрак етишмовчилининг терминал босқичи, семизлик ва анемиянинг учинчи даражаси, икки томонлама пневмониянинг оғир шакли оқибатида вафот этган.


Ўзбекистонда 101 ёшли отахон коронавирусдан соғайди | Qalampir.uz\nЖамият\t30 Апрель 14:26 1756\nЗангиота 2-сон юқумли касалликлар шифохонасида 101 ёшли отахон коронавирусдан соғайди. Бу ҳақда Ўзбекистон Соғлиқни сақлаш вазирлиги Матбуот хизмати хабар бермоқда.\nМаълум қилинишича, шу йилнинг 20 апрель куни Зангиота 2-сон юқумли касалликлар шифохонасига 1920 йилда туғилган оққўрғонлик уруш ва меҳнат фахрийси, фуқаро Ф.Н. оғир аҳволда олиб келинган. Яқинлари билан ўтказилган суҳбатдан шу нарса аён бўлдики, беморда сўнги 4 кун давомида касаллик белгилари – йўтал, тана, айниқса оёқ-қўлларнинг қақшаб оғриши, тана ҳароратини фебрил даражагача ошиши, чарчоқ, ҳолсизлик, нафас олишнинг қийинлашуви, ҳансираш, юрак уришининг тезлашиши, иштаҳасизлик белгилари кузатилиб, сўнги икки кунда бу белгилар янада кучайиб борган. Беморда ўтказилган ПЗР тести натижалари мусбат чиққан, рентген текширувларида ўпканинг сурункали обструктив бронхоэктатик касаллиги, пневмосклероз ҳамда ўнг томонлама зотилжам аниқланган.\nУйда беморнинг аҳволи оғирлашиб боргани сабабли Зангиота 2-сон юқумли касалликлар шифохонасига мурожаат қилган. Қабул бўлимида бемор МСКТ текширувидан ўтказилганда, ўпка тўқимасининг зарарланиши билан “икки томонлама вирус этиологияли интерстициал зотилжам” ташхиси қўйилиб, бемордан COVID-19 инфекциясига экспресс-тест олинган. Тест натижаси унда коронавирус инфекцияси билан зарарланиш борлигини тасдиқлаган. Шундан сўнг беморга зудлик билан даво чораларини кўриш мақсадида бўлимга ётқизилган.\nБўлимда беморнинг ёши улуғлиги инобатга олиниб, тезда биринчи ёрдам кўрсатилган ҳамда белгиланган халқаро стандартлар бўйича текширув ва даво муолажалари бошлаб юборилган. Беморнинг аҳволи оғир бўлишига қарамай, билимли, юқори малакали ҳамда ўз касбининг фидойилари бўлган шифокорларимизнинг саъй-ҳаракатлари, ўз вақтида ва тўғри ўтказилган текширув ва даво муолажалари аста-секин ўз натижасини кўрсатиб, отахоннинг аҳволи кундан кунга яхшиланиб борди. Даво муолажаларини мустаҳкамлаш мақсадида бир қатор тор соҳа мутахассислари – инфекционист, пульмонолог, кардиолог, неврологлар ҳам жалб қилинган.\n“1940 йил ўз аскарлик бурчимни адо этиш учун ҳарбий хизматга чақирилиб, 1945 йил Иккинчи жаҳон урушидан ғалаба билан қайтгандим. Урушдан сўнг кўп қийинчиликларни бошимдан ўтказдим. Шукрки, Яратган мана шундай гўзал кунларга етказди. Илоҳим, бугунги фаровон ҳаётимизга, юртимиздаги тинчликка ҳеч қачон кўз тегмасин. Мени меҳр ва эътибор билан даволаб, оёққа тургизган шифокор ва ҳамширалардан мингдан-минг миннатдорман. Барака топишсин!” дейди отахон.\nЭслатиб ўтамиз, аввалроқ Тошкентда 99 ёшли онахон коронавирусдан соғайиб чиққанди.\n27 Июль 16:53 51764\n29 Июль 11:10 30397\n28 Июль 09:32 28131\n27 Июль 12:47 27365


Жиззахда адвокат пора олаётган вақтда ушланди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззахда адвокат пора олаётган вақтда ушланди\nЖиззахда адвокат пора олаётган вақтда ушланди\nКоррупцияга қарши курашиш агентлиги ҳамда Давлат хавфсизлик хизмати билан ҳамкорликда ўтказилган тезкор тадбир давомида «Микрокредитбанк» АТБ Жиззах вилояти Дўстлик тумани филиали мансабдор шахсларига нисбатан қўзғатилган жиноят иши доирасида айбланаётган фуқаро «Ш.М»нинг адвокати «Н.П» Дўстлик туман судидаги танишлари орқали енгил жазо турини қўллашни ваъда қилиб, 11.200 АҚШ долларини олаётган вақтда жиноят устида қўлга олинди. Бу ҳақда Агентлик ахборот хизмати хабар б ерди.\nОлиб борилган суриштирувлар давомида адвокат «Н.П» фуқаро «Ш.М»дан жами 11.200 АҚШ доллари олиб, шундан 1.200 АҚШ долларини суд ва тиббий экспертиза вилоят бўлинмаси ходимига, 10.000 АҚШ долларини туман судидаги танишларига беришни режалаштирганлиги аниқланди.\nЎтказилган тезкор тадбир давомида тўпланган материаллар асосида Жиззах вилояти прокуратураси томонидан «Н.П» ва унинг жиноий шерикларига нисбатан Ўзбекистон Республикаси ЖКнинг 168, 25,211 ва 210-моддалари билан жиноят иши қўзғатилган.\nТергов жараёнида адвокат «Н.П»га ЖКнинг 28, 210-моддаси 3-қисми «а» банди билан айб эълон қилинган бўлиб, қамоққа олиш эҳтиёт чораси қўлланилган.\nЖиноят ишининг «Н.П»нинг жиноий шерикларига тегишли қисми алоҳида ажратиб олиниб, уларнинг ҳаракатларига ҳуқуқий баҳо берилмоқда.\nДХХ коррупцияга қарши тезкор тадбирлар ўтказди (+видео)


Таваллуд топган сана: 10 aprel 1894 йил\nВафот этган сана: 4 oktabr 1938 йил\nАбдулла Қодирий – ёрқин, барчага кенг маълум шоир ва ёзувчи, драматург ва публицист, ўзбек адабиётида роман жанри асосчиси. Қодирийнинг асарлари ўзбек халқи ҳаётига бағишланган. Абдулла Қодирийнинг нашр этилмаган XX асрнинг йигирманчи йиллари ёзилган саҳна асари асосида режиссёр Марк Вайль ўзининг Тошкентдаги Илҳом театрида “Оппоқ қора лайлак” саҳна асарини қўйган.\nАбдулла Қодирий (Жулқунбой) 1894 йил Тошкентда бадавлат савдгар оиласида туғилган. Ёшлик ва ўсмирлик йиллардаги муҳит – савдогарлар, бойлар ва камбағал деҳқонлар, иқтидорли ҳунармандлар, доим муҳтожликда кун кечирувчи косиблар ва ерсиз деҳқонлардан иборат бўлган. Ушбу меҳнаткаш одамлар дунёси, шунингдек, шаҳар зиёлилари бўлажак ёзувчи шаклланишида муҳим ўрин тутди.\nАбдулла ёшилигидан узоқ умр кечирган (Қодир ака 102 йил умр кўрган) ва кўпни кўрган отасининг ҳикояларини тинглаб ўтирар эди, отасидан у адабий фаолиятида ас қотган сезгир кузатувчанликни мерос қилиб олган. Унинг отаси боғдорчиликни жуда яхши кўрган, шу сабаб, Қодирийнинг ўзини боғбоннинг ўғлиман, деган фикрларини учратиш мумкин. Абдулла Қодирий аввалига мусулмон мактабида (1904-1906), кейин — рус-тузем мактабида (1908-1012) ўқиб, муваффақиятли якунлайди. 1912 йил келиб, Абдулла Қодирийнинг нисбатан биринчи адабий таржрибалари бошланади. Ўзининг илк нашр этилган асарларида – “Хотинбоз” (1915) ва “Бахтсиз куёв” (1915) ҳикояларида эски ўзбек турмушининг чизгилари ҳажвиёна ифодаланган. 1915-1917 йиллар Қодирий Абдул Қосим мадрасасида араб ва форс тилларини астойдил ўрганади. Ёзувчининг инқилобдан аввалги асарларида жадидчилик таъсири сезалади.\nСовет даврида А. Қодирий В. Я. Брюсов (1924-1925) номидаги Москва адабий курсларида ўқийди, сўнгра, 1925-1926 йиллар Тошкентда, “Муштум” ўзбек ҳажвий журналида ишлайди. У ерда китобхоннинг катта муваффақиятига сазовор бўлган ижодкорнинг ҳажвий ҳикоялари ва фельетонлари чоп этилади. Қодирийнинг роман ва қиссалари (“Ўтган кунлар”, “Меҳробдан чаён”), шунингдек, жамоавий ижоди (“Обид Кетмон” қиссаси) XIX аср тошкентлик ва қўқонлик ўзбеклар ҳаётига бағишланган. “Ўтган кунлар” романи катта шуҳрат қозонган. Барча зиёлилар ушбу китобни ўқишга интилган. Ва ҳатто, саводсиз кишилар уни тинглаш учун гуруҳ бўлиб тўпланишган. Кўплаб ўзбек оилаларида романнинг Отабек ва Кумуш қаҳрамонларининг исмлари пайдо бўла бошлаган.\nАбдулла Қодирий қатағон қилинган. 1937 йилнинг 31 декабрида “халқ душмани” сифатида ҳибсга олинади, бунга ҳасадгўй “қаламкаш ҳамкасблари” қўл урган. 1938 йилнинг 4 октябрь куни ёзувчи отиб ташланган, ўлимидан сўнг оқланган. Тошкентдаги Хўжа Аламбардор (Камолон) қабристонига дафн этилган.\nА. Қодирийнинг ўлимидан сўнг кимнинг кўлида “Ўтган кунлар” романини кўришса, ўшаларни қамашган. Кейин вазият ўзгарган...\n1957 йил Абдулла Қодирий расман оқланган. Аммо уни отиб ташланганлиги ҳақидаги маълумот (ўлимидан сўнг оқланганлиги ҳақидаги маълумот каби) узоқ йиллар сир сақланган! Шундай қилиб, 1958 йил “Ўтган кунлар” романи рус тилига ўгирилгач, унга Абдулла Қодирийнинг ўлими билан боғлиқ ҳеч қандай маълумотсиз таржимаи холи ёзилган. Таржимаи хол муаллифи – таниқли ёзувчи Иззат Султонов. “Меҳробдан чаён” романининг рус тилига шарҳ ёзишга таржимаи хол учун нотаниш маълумот тақдим этилган. Унда қисқагина: “Абдулла Қодирий 1939 йил вафот этган”, деб ёзилган.\nАбдулла Қодирийнинг XX асрнинг ўттизинчи йиллари қорахад билан ёзилган нашр этилмаган саҳна асари асосида Марк Вайль “Оппоқ лайлак” саҳна асарини ўзининг Тошкентдаги Илҳом театрида саҳналаштиради.\nЎзбекистон мустақил бўлишидан озгина олдин халқ Абдулла Қодирийнинг тўлақонли таржимаи холини кўрган.\n“Тоғларнинг виқорини кўриш учун улардан узоқлашиш зарур, худди шундай ҳолат буюк ишлар ва буюк шахсларда кузатилади. Абдулла Қодирийнинг сўнмас ижод баҳосининг буюклигини кўриш ва тушуниш учун ярим асрдан ортиқ вақт талаб этилди” — деб ёзади, Абдулла Қодирий таваллудининг 95-йиллигига бағишланган “бир тақдир кўзгуси” (1989 йил) мақоласида, Иззат Султонов.\nҲозирда Тошкентнинг марказий кўчаларига, Чорсу яқинидаги маданият боғи ва Юнусобод метро бекатига ёзувчининг номи берилган.\nАбдулла Қодирий ўз халқининг ҳаётини бировлар орқали ва китоблардан билган эмас, у бевосита одамлар билан суҳбат қуриб, уларнинг алоҳида жиҳатларини ўзига сингдирган. У эски услубдаги мактабни якунлаб, рус-тузем мактабида ва мадрасада таҳсил олади. Навоий, Лутфий, Муқимий, Фурқат, Чўлпон, Фитрат ва бошқа ўзбек адабиёти мумтоз ижодкорларининг асарлари мутолааси билан қизиқади.\nУшбу ўзига хос ёзувчи икки аср бўсағасида шаклланган — мукаммал, қарама-қарши, ижтимоий, сиёсий ва ахлоқий изтиробларнинг нотинч даври. Албатта, бу даврлар унинг асарларида ҳам қарама-қарши, ижтимоий ва турмуш хурофотларидан эркин бўлмаган сезиларли из ва дунёқараш қолдирди.\nУмуман олганда, Абдулла Қодирийнинг адабий изланишлари доимий кўтарилишлар, ажойиб ижодий силжинишлар билан белгиланади.\nҚодирийнинг ижодий жавоҳири — “Ўтган кунлар” (1926) ва “Меҳробдан чаён” (1929) тарихий романлари – ўзбек адабиёти тарихий мавзуидаги илк асарлар.\nАбдулла Қодирийдаги тарихий мавзуга бўлган қизқиши ўз халқининг ўтмишини тушунишга бўлган интилиши, унинг сабри, меҳнаткашлиги, халқнинг озодлик ва мустақиллик сари қаҳрамонона кураши билан изоҳланади.\n1961 йил рус тилида чоп этилган “Меҳробдан чаён” романининг ўзига хос хусусиятларидан бири шундаки, ёзувчи ўзбек халқи ҳаёти ва тарихини, давр рангларини ёрқин ва сидқидилдан ифода этиб бера олган, қаҳрамонлар феъл-атворини XIX асрнинг 40-йилларига хос шароитларда очиб бера олган.\nУшбу янгиликни очишда Абдулла Қодирий ўзбек тарихий романнафислигига асос солади. Ўзининг “Меҳробдан чаён” романида ёзувчи ҳақиқат йўналиши анъаналарини сезиларли бойитган, қаҳрамонларнинг психологик шаклига муҳим ҳисса қўшган, инсоннинг ички дунёсини ифода этишнинг янги усулларини очган, қаҳрамонларнинг феъл-атвори ўзгаришини кўрсатиб берган.\n“Меҳробдан чаён” романи – икки аср бўсағасидаги туркистон жамиятининг ижтимоий, ахлоқий ҳаёти ҳақидаги рой-рўст асар.\nА. Қодирий халқнинг феодал тузумдаги ҳаёт тарзининг ўзига хос моҳиятини очиб беришга интилган, ҳукмдорларнинг ишларини ва феъл-атворини, маънавий устозларни кўрсатади. Ушбу зиддиятлар тантанавор эмас, улар қаҳрамонларнинг оғир турмушидан келиб чиқади –Абдураҳмоннинг аёлни ўзига бўйсундириш истаги ва Шоҳидбекнинг фитналарига қарамай, Анвар ва Раъно бир-бирини чинакам севади ва оила қуришга ҳаракат қилади.\nГўзаллик, ҳалоллик, олижанобликка интилувчи Раънонинг халқ феъл-атворига хос, ажойиб қиз кўринишини намоён бўлади – самимий, тоза ниятли, маънан содда ва очиқ. У Анварни тоза, ёрқин севги ила беғараз ва садоқат билан яхши кўради. Анвар – мардлик тимсоли, адолатли, ческиз виждон эгаси.\nАбдулла Қодирий замондошлари ҳақидаги “Обид кетмон” романи, шов-шувга сабаб бўлган “Ширвонлик Маллабой ака” очерки муаллифи. Шунингдек, ўзбек адабиёти тарихига сезиларли ҳисса қўшган бошқа кўплаб очерк ва ҳикоялар муаллифи. “Абдулла Қодирий ўзбек адабиётига момақалдироқ каби кириб келиб, ёрқин чақмоқ каби барчанинг эътиборини ўзига қаратди”, деб ёзади Иззат Султонов.\nУшбу сўзларнинг ҳаққонийлигини қозоқ ёзувчиси Мухтор Ауэзов таъкидлаб, алоҳида қайт этади: “Ёшлигимизда Абдулла Қодирий романларини берилиб ўқир эдик. Биз унинг инсон феъл-атворини ясаш, бизгача инсон эҳтиросларининг туғёнини етказиб бериш маҳоратидан ҳайратланардик”. Ўзбек адабиётида роман жанрининг асосчиси Абдулла Қодирийнинг кўплаб асарлари кўплаб Шарқ ҳамда МДҲ мамлакатларида эътироф қозонди.\n“Ўтган кунлар” романи\nУнда муаллиф Тошкент ҳукмдори Азизбек мулкидаги халқ анъаналари, диний урф-одатлар, ёзилмаган қонунларни, инсон ҳуқуқлари ва қадр-қимматларининг бузилиши ҳақида баён этади. Муғомбир фитначи, “гуноҳкор”ларга нисбатан қаттиққўл “қози”, уддабирон мунофиқ Азизбек уч йил Тошкентни шундай бошқарадики, савдо-сотиқ пасайиб, уста-ҳунармандлар хонавайрон бўлишади, гуруч ва пахта ҳосилдорлиги сезиларли тушиб кетади.\nЁзувчи катта маҳорат ила феодал воқеъликнинг чинакам зиддиятларини очиб берган. Моддий ва маданий бойликларнинг яратувчиси сифатида халқ бир тарафдан давлатчилик қўриқчиси ва ҳимоячиси, бошқа тарафдан, хоннинг жамият негизига қарши чиқиб, золимларга қарши қўзғалон кўтаради. Шунингдек, халқни катта солиқлар билан кўмиб ташлаган ҳукмдорларга қарши чиқади.\nРоманнинг марказий ихтилофи – ота ва ўғил ўртасидаги ижтимоий-ахлоқий зиддиятлар. Ёш Отабек “оила қуриш” борасида ота-онасининг топган қизига уйланиб анъаналарига қарши қатъиятли нуқтаи назарли ёш йигит, унинг отаси Юсуф хожа эски тузумдаги дунё қарашли, қадимий анъаналар тарафдори. Бироқ, муаллиф ушбу оилавий можароларни алоҳида воқеа сифатида эмас, умуммиллатли ҳолат кўринишида баён этади.\nОтабек ва Кумуш тимсоли – ўзбек адабиётидаги янги ҳодисадир. Отабек бой оиланинг фарзанди, ўқимишли инсон бўлиб, дунёни ўзига хос тарзда тушунади, ўткир адолат ҳиссига эга. Кумуш унга манзур келган. У яхши тарбияланган, ўқимишли, туғма ақл соҳибаси, келишувчан. У Отабекни чин дилдан севади. Аммо бу севги унга бахтсизлик келтиради, зеро, у эски анъаналарга бўйсуниб, яқинлари унинг туйғуларига қулоқ тутмайди.\nУнинг маънавий сифатлари, гўзаллиги ва бой ички дунёсининг шаклланишига ҳақиқий ўзбек аёлига хос олижаноблик орзуларини ўзида мужассам этган онаси Офтоб ойим сабаб бўлган. У ақлли, хотиржам, босиқ, сезгир она, ҳақиқатпарвар инсон, чаққон бека. Шунга қарамай, Офтоб ойим эски удумлар тарафдори – у эрининг истакларига, иродаси ва фикрига бўйсунади.\n“Ўтган кунлар” (роман), “Меҳробдан чаён” (роман), “Обид кетмон” (қисса), “Гирвонлик Маллабой”, “Хотинбоз”, “Бахтсиз куёв”, “Миллатимга”, “Ёвуз руҳлар исканжасида”.\n1991 йил 25 август куни Ўзбекистон президенти фармони билан “Мустақиллик” орденига сазовор бўлган.\n1969 — “Ўтган кунлар”, режиссёр Йўлдош Агзамов, бош ролда Ўлмас Алихўжаев\n1973 — “Зулматдан қочиш”. “Меҳробдан чаён” романи асосида. Режиссёр Йўлдош Агзамов. Сценарий муаллифи С. Муҳамедов, оператор — А. Панн. Ролларда: И. Эргашев, Т. Шокирова, А. Хўжаев, Ш. Иргашев, Я. Аҳмедов, Н. Раҳимов.\n1997 — “Ўтган кунлар”, режиссёр М. Абзалов, бош ролда Б. Муҳаматкаримов.


Қул савдоси бугунги кун ген харитасига қандай таъсир кўрсатди?\n13:17 / 29.07.2020\nКенг кўламли бир тадқиқотда XVI-XIX асрлар оралиғида қул савдоси натижасида Америка қитъасига ўтиб қолган миллионлаб африкаликларнинг бошига қандай савдолар тушгани билан боғлиқ батафсил, айни пайтда кутилмаган ва ҳайратланарли маълумотлар аниқланди.\n50 мингдан ортиқ одам иштирок этган мазкур тадқиқот бугунги кунда Америка қитъасида яшовчи одамларнинг генетик таркибига қул савдоси қандай таъсир кўрсатганинини аниқлашга қаратилган эди.\n1515 йилдан 1850 йилгача 12,5 миллион нафар африкалик қуллар савдоси амалга оширилган.\nАфрикадан қул сифатида олиб кетилган 2 миллионга яқин эркаклар, аёллар ва болалар йўлларда ҳалок бўлишган.\nАфрикаликларнинг тақдирига зўрлаш, ёмон муомала, касаллик ва ирқчилик ҳам жиддий таъсир кўрсатди.\nИстеъмолчи генетика компанияси – 23andMe ташаббуси билан ўтказилган ва Атлантика океанининг иккала тарафидан 30 минг афро-миллат вакиллари қатнашган ДНК тадқиқотининг натижалари генетик тадқиқотлар билан шуғулланувчи American Journal of Human Genetics’да эълон қилинди.\nТадқиқотнинг мақсади нима эди?\n23andMe компаниясининг поп-генетик мутахассиси Стивен Мишелетти француз ахборот агентлиги билан суҳбатда тадқиқотнинг мақсади Америка қитъасидаги мамлакатларнинг ген харитаси маълумотларини қул савдоси билан шуғулланган кемаларнинг маълумотлари билан таққослаш, уларнинг бир-бирини тасдиқлаши ёки тасдиқламаслигини аниқлашдан иборат эканини айтди.\nОдамлар Африканинг қайси минтақасидан олиниб, қаерга келтирилгани ҳақидаги тарихий маълумотлар кўп ҳолларда бугунги генетик топилмалар билан мос тушди.\nАммо Мишелеттининг сўзларига кўра, мазкур топилмалар баъзи ҳолларда ажабланарли даражада бир-бирига номувофиқ келган.\nТадқиқот афро-америкаликларнинг аксарияти қул савдосининг энг катта тармоғи орқали, яъни ҳозирги Ангола ва Конго Демократик Республикаси жойлашган ҳудудлардан олиб келинганини тасдиқлади.\nАжабланарлиси шундаки, бугунги кунда АҚШ ва Лотин Америкаси мамлакатларидаги аҳоли орасида илдизи ҳозирги Нигерияга бориб тақалувчи одамларнинг сони бу ҳудуддан келтирилган қулларнинг сонига нисбатан анча юқори.\nТадқиқотчилар буни 1619 ва 1807 йиллар кечган мустамлакалараро қул савдоси билан изоҳлаш мумкин, деб ўйлашмоқда.\nЎша пайтда инглиз қул савдогарлари томонидан Кариб денгизига олиб келинган нигерияликлар қулликни бекор қилиш таъсири кучайгани сабабли бу ердан Америка қитъасининг қул меҳнатига эҳтиёж бўлган бошқа минтақаларига кўчирилган бўлиши мумкин.\nШунингдек, тадқиқотчилар, қул савдоси билан шуғулланган ҳудудлар – Сенегал ва Гамбиядан келтирилганларнинг бугунги генетик харитадаги улуши кутилганидан кўра анча паст эканлигини таъкидладилар.\nБунинг иккита даҳшатли сабаби бор, деб тахмин қилинмоқда: ушбу ҳудудлардан келтирилганларнинг аксарияти безгак ва бошқа хавфли касалликлар кенг тарқалган гуруч далаларида меҳнат қилишган. Бундан ташқари, маълум бир муддат давомида қул болаларнинг сони жуда катта бўлган. Эҳтимол, улар бир ойдан кўпроқ давом этган денгиз офатларидан омон қолмаган бўлиши мумкин.\nҚул аёлларнинг тақдири нима кечган?\nЯна бир даҳшатли топилма эса қул аёлларнинг Америка қитъасининг бугунги генофондига таъсири ва унинг эҳтимолий сабаблари билан боғлиқ.\nАфрикадан олиб келинган қулларнинг аксарияти эркаклардан иборат бўлишига қарамай, бугунги кун генофондида африкалик аёлларнинг салмоғи катта. Бу ҳолат қулдорлар томонидан қул аёлларга кенг миқиёсда зўравонлик қилингани билан боғлиқ бўлиши мумкин.\nЛотин Америкасидаги ҳозирги генофондда ҳар бир африкалик эркакка 17та африкалик аёл тўғри келади.\nТадқиқотчиларнинг фикрига кўра, бу Лотин Америкасида «branqueamento» деб номлганган «гибридлаш орқали ирқни оқартириш» сиёсати доирасида Европадан оқ танли эркакларнинг бу ўлкаларга кўчиб келишини рағбатлантириш билан боғлиқдир.\nБритания колониялари генофондида африкалик аёлларнинг эркакларга нисбати иккига бир, аммо барибир аёллар оғирлиги юқоридаги тарихий муаммога ишора қилмоқда.\nАмерика Қўшма Штатларида фарзанд кўриш эвазига озод қилиш ваъдасининг берилиши қуллик даврида кенг тарқалган сиёсат эди. Шунга қарамай, АҚШда турли ирқдаги одамларнинг турмуш қуришини тақиқловчи ирқчилик қонунларининг узоқ вақт амалда бўлиши генофондга таъсир қилувчи омиллардан бирига айланди.


Қалбнинг уч хил ҳолати - Zamin.uz\n20:45 / 23.08.2018\n1. Салим қалб. Аллоҳ ҳузурига соғлом қалб билан келган бандаларгина қиёматда нажот топади. Аллоҳ таоло айтади: “У кунда на молу давлат, на бола-чақа фойда беради. Магар Аллоҳ ҳузурига тоза дил билан келган кишиларгагина (фойда беради)” ("Шуаро сураси", 88-89-оятлар).\nСалим қалб Аллоҳнинг буйруқларига, қайтариқларига зид келадиган ҳар қандай шаҳватлардан, шубҳалардан, Ундан бошқасига сиғинишдан, Расулуллоҳ соллаллоҳу алайҳи ва саллам ўгитларидан бошқа кўрсатмалардан саломат қалбдир. Ундай қалб эгаси Аллоҳдан бошқасига юзланмайди, ширкдан саломат бўлади, У Зотга қуллик қилишда, муҳаббат, таваккул, тавба, қўрқув, умидда холис бўлади. Унинг барча амали Аллоҳ учун – яхши кўрса, Аллоҳ учун яхши кўради, ёмон кўрса ҳам Унинг учун ёмон кўради. Берса, Аллоҳ учун беради. Ман этса Аллоҳ учун ман этади... Аллоҳ таолодан шундай қалб сўраймиз!\n2. Ўлик қалб. У аввалгисининг тескариси бўлиб, Эгасини танимайди, амрига бўйсунмайди, Уни яхши кўрмайди, рози қилмайди, шаҳватлар, лаззатлар билан овора бўлади, Парвардигори ғазабига, нафратига йўлиқишдан қўрқмайди. Шунинг учун муҳаббат, умид, қўрқув, розилик, таъзим, ибодатда Аллоҳдан бошқасига боғланади. Ёмон кўрса, нафси учун ёмон кўради. Яхши кўрса ҳам нафси учун яхши кўради. Берса ҳам, бермаса ҳам нафси учун. Ҳавойи нафси унинг эътиқодига, шаҳват, жаҳолат раҳбарига, ғафлат ҳамроҳига айланади... Бундай қалб эгаси бўлиб қолишдан Аллоҳнинг Ўзи асрасин!\n3. Касал қалб. Унинг иллати бор. Ундай қалбда ёнма-ён иккита жиҳат мавжуд. Уларнинг қай бири ғолиб келса, қалбни ўша ёққа тортиб кетади. Унда – бир томондан – Аллоҳга муҳаббат, имон, ихлос, таваккул бўлса, бошқа томондан шаҳвоний муҳаббат, ҳирс, ҳасад, кибр, риё, манманлик, нифоқ, бахиллик каби шикастлантирувчи, оқибатда ҳалок этувчи иллатлар мавжуд. Бундай қалбни даволаш лозим!\n13-10-2019, 17:05, Ҳаёт тарзи\n6-10-2018, 22:20, Ҳаёт тарзи\n"Мен ҳалигача уйланмаганман. Бунинг сабаби сеҳр бўлишидан қўрқяпман"\n1-03-2018, 00:10, Ҳаёт тарзи


Guliston Davlat Universiteti - 09.09.2017 Energiyani tejamkor chiroqlar-cho’ntakka foyda\n09.09.2017 Energiyani tejamkor chiroqlar-cho’ntakka foyda\nЎзбекистон Республикасининг Президентининг 2017 йил 29 майдаги “Электр энергияси ва табиий газ етказиб бериш ҳамда истеъмол қилиш соҳасида тўлов интизомини янада мустаҳкамлаш, шунингдек, ижро иши юритиш тизимини” тубдан такомиллаштириш чора-тадбирлари тўғрисида”ги ПФ-5059-сон сонли Фармонида белгиланган вазифаларниҳаётга татбиқ этишда ёқилғи-энергетика комплексини модернизация қилиш ҳамда технологик қайта жиҳозлаш, электр энергияси ва табиий газ етказиб бериш ва истеъмол қилиш соҳасида шартнома мажбуриятларига сўзсиз риоя этиш, шунингдек, суд ҳужжатлари ва бошқа органлар ҳужжатларини ижро этишнинг таъсирчан механизмларини яратиш, мамлакатимизда олиб борилаётган, энг аввало, иқтисодиётнинг барча тармоқларини жадал ривожлантириш, инвестициявий жозибадорлик ва ишбилармонлик фаоллигини ошириш, ишлаб чиқариш ва хизмат кўрсатиш соҳасини кенгайтиришга қаратилган кенг кўламли ислоҳотларни самарали амалга оширилиши таъкидланиб, алоҳида урғу берилган.\nБугунги кунда дунёда энергия ресурсларини танқислиги ва нархининг мунтазам ортиб бораётган энергия заҳираларидан унумли, тежаб-тергаб фойдаланишни тақазо этмоқда.\nҲозирги кунда аҳоли ва корхоналар томонидан электр қуввати етказиб бериш масаласида кўплаб эътирозлар мавжуд эканлигини очиқ тан олиш керак. Бунинг сабаби шундаки, мамлакатимиз бўйича 67 фоиз паст кучланишли электр тармоқлари эскирган бўлиб, трансформатор пунктлар зўриқиб ишламоқда. Бундан ташқари, куз-қиш мавсумида уларни алмаштириш бўйича бажарилаётган ишлармасаласини тубдан ҳал этилаётгани йўқ. Шунинг учун кафолатланган ва барқарор электр қуввати етказиб бериш мақсадида шаҳар ва қишлоқ аҳолисининг электр энергияси таъминотини яхшилаш дастури ишлаб чиқилмоқда.\nМамлакатимизда мана шундай камчиликларни бартараф этиш мақсадида энергияни тежайдиган замонавий технологияларни кенг жорий этишга катта эътибор қаратилмоқда. Бунда муқобил энергиядан фойдаланиш кўламини кенгайтириш муҳим аҳамиятга эга. Муқобил энергия манбалари орасида қуёш энергияси алоҳида ўрин тутади. Серқуёш мамлакатимиз – қуёш нуридан энергия олиш технологияларини қўллаш учун жуда қулай. Ўзбекистоннинг ялпи қуёш энергиясининг йиллик салоҳияти 50 миллиард 973 миллион тонна нефть эквивалентига тенгдир. Қуёш энергиясини бевосита электр энергиясига айлантириб берадиган ускуналар ҳам ишлаб чиқарилиши йўлга қўйилганлиги ҳамда қуёш энергияси экологик софлиги ва қулайлиги нуқтаи назаридан истиқболлидир. Қуёш қурилмалари, айниқса, марказлашган электр ва иссиқлик тизимларидан узоқда жойлашган чекка қишлоқларга жуда қўл келади. Яна бир янгилиги –иситгич коллекторлари билан боғлиқ, улар қуёш нури ёрдамида сувни иситиш имконини беради. Шу йўл билан қишда хонадонларни бемалол иситиш мумкин.\nЭлекро- энергияни тежашнинг яна бир усули мавжуд.\nКелинг, оддий чўғлама чироқларни энергияга тежамли чироқлар билан солиштириб кўрайликчи? Фараз қилайлик, уйинингизда 100 ваттли 10 та чўғлама чироқ ишлатилди, улар кун давомида 6 соат ёниб туради. 1 квт электр нархи 193 сўм. Ҳисобот даври сифатида 1 йилни оламиз.\n(10 чироқ x 100 ватт x 6 соат x 365кун): 1000 (ваттни киловаттга айлантирамиз) =2190 квт.\nСарфланган 2190 киловаттни 193 сўмга тенг таъриф ставкасига кўпайтирамиз = 422670 сўм.\nДемак, йил давомида оила бюджетидан фақат чироқлар сарфлаган электр энергияси учун ажратиладиган пул 422670 сўмни ташкил этади!\nАгар энергия тежамкор чироқларни худди шу кўрсаткичлар билан кўпайтирилсачи: (10 чироқ x 20 ватт x 6 соат x 365 кун): 1000 (ваттни киловаттга айлантирамиз) = 438 kVt.\nСарфланагн 438 киловаттни 193 сўмга тенг таъриф ставкасига кўпайтирамиз = 84534 сўм бўлади. Энди таққосланг: 422670 сўм ва 84534 сўмдан айириб ташласак 338136 сўмни ташкил этади! Яъни, уйинингиздаги чироқларни замонавий энаргия тежамкор ёруғлик манбаларига алмаштириб, бир йилнинг ўзида 338136 сўм тежайсиз! Бундан ташқари, энергия тежамкор чироқларнинг хизмат қилиш муддати оддий чўғланма чироқларникига нисбатан 8 марта кўплиги бундан мустасно. Сиз энергияга тежамкор чироқларни танлаганингизда ,umumiy ҳисобда 338136 сўм маблағ тежалади! Ўйлаб кўринг-а, бу пулларни нималарга сарфлаган бўлардинингиз?\nSahifani ko'rganlar soni: 32456


Президент Шавкат Мирзиёев 29 май куни Тошкент шаҳри Сергели туманида фойдаланишга топширилган 329-умумий ўрта таълим мактаби фаолияти билан танишиб, таълим тизимига оид қатор тавсиялар берди. Kun.uz мухбири ташриф якунлари юзасидан Халқ таълими вазири Шерзод Шерматов билан суҳбатда бўлди.\n– Шерзод ака, мана онлайн дарслар ҳам якунланди, дастлабки хулосаларнинг айни вақти. Нималар устида ишлаш керак, деган фикрга келдингиз?\n– Карантин эълон қилинганидан кейин қисқа вақт ичида ўқувчилар учун видеодарслар тайёрлаш жараёни бошланди. Бу ўқитувчилар ва телевидение ходимлари учун янгилик бўлгани учун баъзи қийинчиликларга дуч келдик. Албатта, улар босқичма-босқич бартараф этилди. Энг асосий эътибор қаратилиши керак бўлган жиҳат – бу ўқитувчиларнинг теледарслар учун ишлаш кўникмасини шакллантириш зарурати бўлди. Камера олдида ишлаш кўникмаси педагогларга дарсларни янада ҳаяжонсиз ва қизиқроқ ўтиш имкониятини беради.\nШу билан бирга, ўқитувчиларимиз ўз устиларида ишлашлари ва малакаларини ошириб бориши муҳимлигини яна бир марта англадик.\n– Давлат раҳбари Сергелида фойдаланишга топширилган таълим масканларида бўлди. Айтинг-чи, мактабнинг аввалги лойиҳалардан фарқи қандай?\n– Мустақиллик даврида мамлакатимизда қурилган энг катта мактабларнинг қуввати 700 ўқувчига мўлжалланган. Пойтахтимизнинг Сергели туманида қурилган мактаб эса 1680 нафар ўқувчини ўз бағрига олади. Яъни бу мактаб мамлакатимиз мустақиллиги даврида қурилган энг катта мактабдир.\nМазкур туманда бундай мактаблардан 4таси фойдаланишга топширилмоқда.\nМамлакатимизда кўплаб янги уйлар қурилмоқда, массивлар ташкил этилмоқда. Уй-жой қурилиши билан бу массивларда ижтимоий объектлар, жумладан мактабларга эҳтиёж пайдо бўлади.\nХалқ таълими вазирлиги Қурилиш вазирлиги билан биргаликда замонавий мактабларнинг бир неча лойиҳаларини ишлаб чиқди. Яқин вақт ичида мазкур лойиҳалар асосида мамлакатимиздаги мактаблар босқичма-босқич таъмирланади ва қурилади.\n– Бу лойиҳаларнинг афзалликлари нимада?\n– Бу лойиҳаларда энергия тежамкор технологиялардан фойдаланилади. Мисол учун, чироқлар одам ҳаракатига қараб ёнади ва ўчади. Мактаб тўрт қаватли, бир қават қўшиш ҳисобига мактаб қуввати 430 ўринга кўпайди.\nБу ерда болаларни касбга йўналтириш, ҳунарга ўргатиш хоналари ташкил этилган. Керакли жиҳоз, асбоб-ускуналар, меҳнат қуроллари, мато ва материаллар билан таъминланган.\nМактаб битирувчиларининг бир қисми олий ўқув юртларида таҳсил олишни давом эттиради. Қолганлари эса меҳнат бозорига кириши керак. Шу туфайли мактаб давридан бошлаб фарзандларимизга касб ва ҳунар ўргатишимиз, жумладан интернет тармоғи орқали хизмат кўрсатиш имкониятини яратишимиз керак. Замонавий мактаб лойиҳаларида ҳам бу масалага катта аҳамият берилади.\nБундан ташқари, мактабларда замонавий ахборот технологиялари ҳам жорий этилган. Дарслардан кейин ўқувчилар турли тўгаракларда иштирок этишлари мумкин. Мактаб уйга яқин бўлгани учун, ота-оналар болалар хавфсизлигидан хавотир олмаса бўлади.\nЧиройли мактаб қурилди, жиҳозланди. Лекин тўрт девор болаларга таълим бера оладими? Шароитлар яратилгандан сўнг таълим сифати қандай таъминланади?\nАлбатта, бу – энг муҳим масала. 329-мактабни мисол қилиб олсак. 2019 йилдан бошлаб мактабларда Кузатув кенгашлари фаолият юритмоқда. Кузатув кенгашлари мактаб директорини тайинлаш ҳуқуқига эга. Мазкур мактабга пойтахтдаги обрўга эга, юқори натижа кўрсатган номзодлар кўрсатилди. Номзодлар Кузатув кенгашига ўз режаларини тақдимот қилди. Кенгаш аъзолари маъқул келган номзодни танлади.\nЎқитувчиларга келсак, бу мактабга ўқитувчилар танлов асосида танлаб олинди. Бир ўринга 15 нафар мутахассис даъвогар бўлди. Улар тест топширишди ва энг яхши натижа кўрсатган мутахассислар ишга қабул қилинди.\nЭътиборли жиҳати, ҳозирги кунда мазкур мактабнинг 100 фоиз ўқитувчилари олий маълумотлидир. Республикамиздаги мактабларда эса 36 минг нафардан зиёд ўрта маълумотли ўқитувчилар фаолият юритмоқда.\nМактабларда директор, директор ўринбосарлари, ўқитувчилар ва бошқа лавозимларга рақобат керак. Шундагина мактабларга малакали, билимли ва ўз устида ишлайдиган ходимларни жалб қила оламиз.\nШу ўринда айтиш лозим, ўқитувчиларни тайёрлаш ва қайта тайёрлаш йўналишида ҳам ислоҳотлар олиб борилмоқда. Асосий масала – педагог касбига иқтидорли ва билимли ёшларни жалб қилишдир. Ҳозирда хорижий ҳамкорлар билан янги педагогика институти ташкил қилиш устида иш олиб борилмоқда.\nШунингдек, мамлакатимизда ўқитувчиларни сертификатлаштириш тизими жорий этиш режалаштирмоқда. Бу тизим малакали ўқитувчиларни аниқлашда ва уларга қолган ўқитувчиларга нисбатан кўпроқ ойлик тўлаш ва рағбатлантириш имкониятини яратади.\n– Сентябрда ҳам карантин бекор қилинмаслиги эҳтимоли бўйича ўйланмоқдами? Бундай ҳолда қандай чоралар қўлланади?\n– Келинг, яхши ният қилайлик – болалар мактабга боришсин. Аммо видеодарсларни олишни давом эттирамиз. Ёзда ёшлар таътилини мазмунли ўтказиши учун Online-maktab телеканаллари орқали хорижий тил, касб ўргатиш ва болаларнинг кўникмаларини ривожлантиришга қаратилган кўрсатувлар намойиш этиш режалаштирган.\nШу билан бирга, Халқ таълими вазирлиги томонидан босқичма-босқич биринчи ва иккинчи чорак дарсларини тасвирга олиш ишлари олиб борилади.\n– Карантиннинг узоқ давом этиши тизим ходимларининг қисқартирилишига олиб келмайдими?\n– Ҳозирги кунда ходимларни қисқартириш бўйича режа йўқ.


2 млндан ортиқ ўзбекистонлик ўқувчилар мактабдан ташқари таълим муассасаларидаги тўгаракларга қатнашмоқдалар\nБолаларнинг мактабдан ташқари вақтларини мазмунли ўтишини ташкил этиш Ўзбекистон халқ вазирлиги олдида турган долзарб вазифалардан ҳисобланади. Бу вазифани бажариш учун мактабдан ташқари таълим муассасалари тармоғини ривожлантиришга катта эътибор қаратилади.\nБугунги кунда 1,7 млндан кўпроқ ўқувчилар спорт секцияларига қатнашади. Улар учун 95 мингдан кўпроқ спорт секцияси ишлайди. 491 та болалар-ўсмирлар спорт мактабида 30 дан ортиқ спорт туридан сабоқ берилади. Мактаб ўқувчилари орасида спортнинг футбол, волейбол, гандбол, баскетбол, стол тенниси ва турли яккакураш турлари кўпроқ оммавийлашган.\nШунингдек, давлатимизда 278 та болалар мусиқа ва санъат мактаблари фаолият юритади. Бу ерда турли мусиқа асбобларида мусиқа ижро этиш ҳамда тасвирий ва амалий санъатнинг турли йўналишлари бўйича малакаларни ўзлаштириш мумкин.\nМактаб ўқувчилари орасида вақтни мазмунли ўтказишнинг яна бир севимли жойи “Баркамол авлод” болалар ижодиёти марказлари ҳисобланади. Бу ерда болалар эътиборига 36 номдаги тўгараклар ҳавола этилган.


Юриш, югуриш, мини-футбол, бадминтон, стритбол ва “Workout” спорт турлари бўйича мусобақалар ўтказилади. - Bukhara News\nDekabr 7th 2021, Seshanba\nЮриш, югуриш, мини-футбол,…\nЮриш, югуриш, мини-футбол, бадминтон, стритбол ва “Workout” спорт турлари бўйича мусобақалар ўтказилади.\nЎзбекистон Республикаси Президентининг 2021 йил 5 ноябрдаги “Юриш, югуриш, мини-футбол, бадминтон, стритбол ва “Workout” спорт турларини янада ривожлантириш чора-тадбирлари тўғрсида”ги ПҚ-5282 қарори қабул қилинди.\nУшбу қарорга мувофиқ, 2021-2022 йилларда юриш, югуриш, мини-футбол, бадминтон, стритбол ва “Workout” спорт турларини янада ривожлантириш чора-тадбирлари дастури тасдиқланиб, спортнинг устувор турларини бошқариш тизимини такомиллаштириш, аҳоли ўртасида спортнинг устувор турлари оммавийлигини ошириш, иқтидорли ёшларни саралаш, спортнинг устувор турлари билан шуғулланиш учун шарт-шароитлар яратиш, уларни оммалаштириш, моддий техника базасини мустаҳкамлаш, замонавий спорт анжомлари билан таъминлаш, ҳудудларда спортнинг устувор турларини янада ривожлантириш ва оммалаштиришга қаратилган спорт тадбирларини ташкил этиш белгиланиб қўйилди.\nШунингдек, ушбу қарор билан қуйидаги спорт мусобақалари ҳар йили ўтказилади:\nЮриш ва югуриш бўйича – “Tashkent Marathon”, “Samarkand Half Marathon” ва “Zaamin Ultra” халқаро марафонлари, “Sky Camp Bostanliq” триатлон ва йога марафонлари, “Барча рекордлар бизники!” (5 ва 10 минг қадамга), турли масофаларна югуриш бўйича “Янги рекордлар сари!”;\nМини футбол бўйича – “Янги Ўзбекистон ёшларимиз”, “Соғлом оила – Янги Ўзбекистон таянчи” (оилавий жамоалар ўртасида) “Раҳбар кубоги” (давлат органлари ва ташкилот ходимлари ўртасида);\nБадминтон бўйича – “Баҳор маликалари”, “Бадминтон лигаси” (умумий ўрта ва профессионал таълим муассалари ўқувчилари ўртасида), Раҳбар кубоги” (давлат ва нодавлат ташкилот ходимлари ўртасида) ва “Имкониятингиздан кўпроғини бажаринг!” (аҳолининг кенг қатламлари ўртасида);\nСтритбол ва “Workout” бўйича – “Рекорддан – янги рекордга!” ва “Гиёҳванд моддаларга қарши!” (таълим муассасалари ўқувчи ва талабалари ўртасида), “Муҳим ғалаба қозониш эмас, балки қатнашиш!” (маҳалла жамоалари ўртасида), “Қишлоғинг учун ғалаба қозон!” (қишлоқ жамоалари ўртасида), “Соғлом танда – соғлом фикр!” (давлат ва нодавлат ташкилотлари ходимлари ўртасида) ўтказилади.\n2022 йил 1 январдан бошлаб спортнинг устувор турлари бўйича ҳудудларда иқтидорли ёшларни аниқлаш, танлаш ва саралашнинг 3 босқичли тизими жорий этилади.\nИккинчи босқичда – туман (шаҳар) мусобақалари ғолиблари ўртасида вилоят мусобақалри (Қорақалпоғистон Республикаси Вазирлар Кенгаши Раиси, вилоятлар ва Тошкент шаҳар ҳокимликлари кубоги);\nУчинчи босқичда – вилоят мусобақалари ғолиблари ўртасида республика мусобақалари жорий этилади.\nАдлия бошқармаси ҳузуридаги\nБухоро туман юридик хизмат кўрсатиш


Россия-Ўзбекистон ўртасида космосда ҳамкорлик қилиш тўғрисидаги битим маъқулланди - EFFECT.UZ\nРоссия-Ўзбекистон ўртасида космосда ҳамкорлик қилиш тўғрисидаги битим маъқулланди\n. 21:25 | 12.04.2021\nРоссия ва Ўзбекистон ҳукумати тинчлик мақсадларида космик соҳада ҳамкорлик қилиш тўғрисида ҳукуматлараро битим матнини маъқуллади. Бу ҳақда Россиянинг республикадаги элчиси Олег Мальгинов маълум қилган.\nРоссия дипломатик ваколатхонаси матбуот хизмати хабар қилишича, Олег Мальгинов душанба куни Ўзбекистон Ташқи ишлар вазири Абдулазиз Камиловга ишонч ёрлиқлари нусхаларини топширди.\nШундан сўнг, Россия Федерациясининг янги элчиси Тошкентдаги биринчи космонавт Юрий Гагарин ҳайкали пойига гул қўйиш маросимида қатнашди.\n“Яқинда томонлар тинчлик мақсадларида космик фазони ўрганиш ва фойдаланиш бўйича ҳамкорлик тўғрисида ҳукуматлараро битимнинг матнини маъқулладилар “, – деди Мальгинов.\nУ битим Ўзбекистон раҳбари Шавкат Мирзиёевнинг жорий йилда Россияга бўлажак ташрифи давомида имзоланиши мумкинлигига умид билдирди.\nМальгинов томонлар Ўзбекистоннинг Жиззах вилоятида “Суффа” радиоастрономия расадхонасини қуриш лойиҳаси устида ишлашни давом эттираётганини айтди.\nTeglar:Rossiya, Абдулазиз Камилов, Олег Мальгинов, Ўзбекистон\nНиғматилла Йўлдошев Халқаро кураш ассоциацияси президенти билан учрашди\nТошкент шаҳри масжидларида таровиҳ намозлари нечида бошланиши маълум қилинди\nЎзбекистон санъати ва маданиятида оғир жудолик – Президент…


Келинни сиғдирмаган қайнопа.... Чиққан қиз чиғириқдан ташқари / Ўзбекистон янгиликлари, энг сўнгги хабарлар\nМулоҳаза 0 Шархлар 1996 кўрилди\nКелинни сиғдирмаган қайнопа.... Чиққан қиз чиғириқдан ташқари\n...Хонамга қимтинибгина кириб келган ёш келинчакни ўтиришга таклиф қилдим. Аввалига гапни нимадан бошлашни билмай ўтирган жувон ҳол-аҳвол сўраганимдан сўнг йиғлаб юборса бўладими.\n«Фалончининг келини ўқитувчи экан, — дейди қайнота. — Туғиш таътилига чиқиб, фалон миллион пул олибди. Сенинг ўғлинг ҳам, келининг ҳам бизнинг пенсиямизни еб ётишни билади, холос...»\n...Кунлар шу тақлид ўтаверади. Меҳр — кўзда деганларидек, келин-куёвни боғлаб турган меҳр риштасига, илиқ муносабатларга дарз кета бошлайди. Икки-уч ой ўтиб, салом-аликдан сўнг ҳатто айтишга бир арзигулик сўз топа олишмасди. Боз устига, энди куёвнинг кунда-кунора қўнғироқ қилишлари ораси узаяди. Бориб-бориб куёв онаси билан гаплашиб қўя қоладиган одат чиқаради. Ёш эр-хотиннинг бир-биридан совиб кетаётганидан хавотирланган Нигоранинг онаси, қудаларига маслаҳат солиб, куёвни чақириб, шу ердан иш топишини илтимос қилади.\n...Шундай қилиб, Нигора ота уйида қиз фарзанд кўрди. Унинг суратини эрига жўнатди. Ўзига жуда ўхшайдиган қизалоғини кўриб суюнган ота уйига ошиқди. Лекин ота-онаси бир йил ҳам ёлчитиб ишламасдан тайёр ишни ташлаб келган ўғилнинг раъйига тиш-тирноғи билан қарши чиқишди. Онаси: «Хотининг хизматимизни қилгани йўқ», деса, отаси: «Агар ўшанингни десанг, уйдан йўқол», дея шарт қўяди. Опаси ҳам келинининг устидан мағзава ағдаришдан тўхтамайди.\n— ...Қайнона-қайнотам эримга фарзандимизни кўришга ҳам рухсат бермаяпти, — дея йиғлаб юборди келинчак.\nМеҳрибон қайнона ва дангаса келинлар туфайли туғма нуқсонли болалар туғилмоқда — Шифокор\nФото: Ўзбек футболи тарихида илк бор стадионда келин саломи берилди\nСурхондарёда келин қайнотасининг сандиғидаги пулларни ўғирлади\nДеновда келин қайнонасини дўппослади\nВидео: Фарғонада келинини пичоқлаган қайнота воқеа қандай бўлганини гапириб берди


19 апрель, 2021, 10:10\nКлуб президенти шуни талаб қилмоқда!\n“Спартак” жамоаси ўзининг ташкил этилганининг 99 йиллиги нишонланаётган кунда ўз майдонида “Уфа”дан 0:3 ҳисобида мағлубиятга учрагани клуб президенти Леонид Федуннинг ғазабани келтирди.\n- Жамоа мураббийлари ва ўйинчилари клуб ташкил этилган сана тантана қилинаётган кунда “Уфа” қарши ўйинга масъулиятсизларча ёндашгани учун мухлислардан узр сўраши керак, деб ҳисоблайман. Яқинлашиб келаётган дербида вазиятни ўнглаш шарт, - деди Леонид Федун.\nЖорий мавсумда чемпионлик учун курашаётган “Спартак” ушбу мағлубиятдан сўнг ўз имкониятларини сезиларли даражада пасайтириб юборди. Айни пайтда Федун жамоаси ҳисобида 47 очко бор. Учинчи ўринда бораётган “Спартак” мусобақа пешқадами “Зенит”дан саккиз очкога ортда қолмоқда.\n“Спартак” ва “ Зентит” ўртасида жойлашган “Локомотив” футболчилари 49 очко жамғарган ва назарий жиҳатдан чемпионлик учун курашни давом эттириш имконига эга.


Туркманистонда мактаб формаси ҳам қарзга сотила бошланди\n19 январ 2021, Тошкент вақти: 13:35\nАшхабоддаги мактаб ярмаркаси.\nАшхабоддаги савдо марказларида ота-оналарга мактаб формасини қарзга сотиб олиш таклиф этилмоқда. Бу ҳақда "Хроника Туркменистана" нашри хабар берди.\nМаълум қилинишича, савдогарлар мактаб формаси қарзга сотилиши ҳақидаги эълонларни кўп қаватли уйларнинг кириш эшикларига ёпиштириб кетмоқда. Туркманистонда бундай ҳолат биринчи марта кузатилмоқда.\n“Савдогарлар зарар кўриб қолмаслик учун қарзга сотишга мажбурлар, бунга аҳоли харид қувватининг заифлашгани сабаб бўлмоқда”, дейилади хабарда.\nМактаб формаси муайян талаблар асосида ота-оналарга уч ойда тўлаш шарти билан қарзга берилмоқда. Мактаб формасининг энг арзони ўтган йили 600 манатдан сотилган эди.\nСўнгги ойларда Туркманистонда маҳсулотларни қарзга харид қилиш анъанага айланиб бормоқда.\nМамлакатда расмий курс бўйича ҳисоблаганда, ўртача ойлик иш ҳақи 228 долларни, пенсия 72 долларни, ногиронлик бўйича нафақа 100-200 долларни, бола парвариши учун оналарга бериладиган пособия 40-90 долларни ташкил қилади.\nОзодлик радиоси туркман хизматининг ҳукуматдаги манбаси мамлакатда ишсизлар аҳолининг 60 фоизини ташкил этиши ҳақида билдирган.\nТуркманистон ҳукумати ишсизлик бўйича расмий маълумотларни сир тутади ва мамлакатдаги иқтисодий таназзул ҳақида гапирмайди.


Бугун, 5 май куни Uzbekistan Airways авиакомпанияси навбатдаги, олтинчи Boeing Dreamliner 787-8 ҳаво кемасини қабул қилиб олди. Бу ҳақда Kun.uz мухбири хабар бермоқда.\nҚайд этилишича, мазкур борт билан Project C.U.R.E. дастури доирасида COVID-19 инфекцияси тарқалишига қарши курашиш доирасида Оролбўйи минтақасига навбатдаги инсонпарварлик ёрдам юки олиб келинди.\nBoeing 787 самолётлари енгил материаллардан тайёрланган. Шовқини Boeing 767’га қараганда 60 фоизга камайтирилган. Кенг салонга эга, дизайни Boeing SkyInterior йўналишида яратилган. Ҳар 2 дақиқада салон ҳавосини тозалаб туради.\n“Самолёт 270 ўринга мўлжалланган. 24таси бизнес класс, қолгани эконом ўриндиқлар”, дейди Uzbekistan Airways авиакомпанияси муҳандиси Қудрат Мирзаев.\nКомпания Оролбўйи аҳолисини тиббий жиҳозлар билан таъминлашни мақсад қилган. Инсонпарварлик ёрдами ичида 8та койка, матрас ва ногиронлик аравачаси олиб келинди.\nBoeing компанияси Project C.U. R. E. дастурининг тиббий жиҳозлар инсонпарварлик ёрдамини қўллаб қувватлаш учун учун 100 минг доллар ажратишини эълон қилган. Бу Uzbekistan Airways ва Boeing ўртасидаги учинчи инсонпарварлик ёрдами. Олдинги 2таси 2016 йилда олиб келинганди.\nБундан аввалроқ 2021–2023 йилларга мўлжалланган инвестиция дастурида Uzbekistan Airways 2021 йилда янги Boeing-787-8 самолётини харид қилиши кўзда тутилгани, Dreamliner’нинг харид қиймати 141,7 миллион доллар бўлиб, шундан 107,1 миллион доллари Хитой давлат тараққиёт банки томонидан ажратилган кредит маблағлари ҳисобидан молиялаштирилиши маълум қилинганди.


ТОРТ МЕДОВИК БЕЗ ЛИШНИХ ЗАМОРОЧЕК АСАЛЛИ ТОРТ ТАЙЁРЛАШ UZBEK AYOLI\nмёд 210 гр\nсода или разрыхлитель 1 ст л\nсахарная пудра по вкусу 170 гр\nун 280 гр\nасал 210 гр\nсода ёки кавартма 1 ош к\nтухум 5 та\nшакар 180 гр\nшакар кукуни табга караб 170 гр\nБайрам дастурхонлари учун ва туйимли маззали бир зумда тугаб кетадиган бискитли медовий торт тайёрлаш. Медовий торти рецептлари жуда куп ва бу усулда тайёрланган рецепт хам албатта кунглингиздан жой олади.\nТаги калин ва чукур идишга асални солинади ва сода ёки кавартма солинади, урта оловда тилла ранг булгунча аралаштириб кутилади ва оловдан олинади. Асалга сода кушилгандан сунг асал купиришни бошлайди, шунинг учун чукуррок идишдан фойдаланинг. Тезрок совуш учун бошка идишга бушатиб куямиз. Бошка бир идишга хона хароратида турган тухумларни ок сариги билан бирга чакиб олинади ва шакар кушиб миксерни энг паст тезлигида купиртирилади. Озгина купиргандан сунг миксер энг баландга кутариб оппок куюк купик булгунча купиртирилади. Бу орада асал хам илик холатга келади ва асал тухумга булиб булиб кушилади.Миксерлаб олинади. Олдиндан элаб олинган ун оз-оздан кушилади ва кошик ёрдамида тепадан пастга караб, факат бир томонга аралаштирилади ва бисквит хамири шу тарика тайёрланади. Колипга пергамент когоз солиб бисквит куйилади. Кизиб турган духовкада 170 градусда 50-60 минут пишириб олинади. Яна духовкангиз тилига каранг. Мани колипим размери 24 см. Тайёр совуган бисквит 3 булакга булиб олинади.\nКрем учун сливки (каймокли) ва сметанали кремдан фойдаландим. Сливки муздек холатда булиш керак. Сливки куюк булгунча купиртирилади ва четга куйиб турилади. Муздек сметанага табга караб шакар кукуни кушилади ва яхшилаб венчик ёрдамида аралаштирилади. Ман камрок шакар кукунидан фойдаланди чунки бисквитга хам асал хам шакар кушилган. Шунда торт ута даражада ширин булиб кетмайди.Аралашма сметана икки булак билан сливкига кушилади 1 минут атрофида миксерлаб олинади ва крем тайёр. Крем куп кутмайди. Тулик совуган бисквитни ораларига крем суртиб торт йигилади. Кремни куп куп сертаверинг бэмалол йетади. Крем сметанали ва сливкили булгани учун бисквитни намлантирмади. Узи роса норма холатда булган торт хохласангиз намлантириб олинг. Устки ва ён атрофга крем суртиб бисквит урвогидан сепиб олинади ва 4-5 соат ёки кечаси билан колдирилади. Ман 1 соатдан сунг кесиб курсатиб бердим. Иложи булса торт устини ёпиб куйинг шунда янада майин торт булади.\nАсални хида ва тами иштаха очар булиб, майинлигидан хатто чайнаш хам шарт булмай колади. Дастурхонингиз курки булади. энг ишончли рецептлардан бири. Медовик тортини тайёрлаб куринг ва фикр мулохазаларингизни ёзиб колдиринг. Сизнинг фикрингиз ман учун жуда кизик.\nЭЪТИБОРИНГИЗ УЧУН КАТТА РАХМАТ! UZBEK AYOLI каналига обуна булинг ва кунгирокча тугмасини унутманг ва албатта лайк тугмасини босиб видео ривожи учун уз хиссангизни унутманг.\nСливочный Торт за 30 МИНУТ Без Лишних Заморочек Очень ВКУСНО и ПРОСТО SUBTITLES\nКороль Новогоднего стола 2021 Торт за 35 МИНУТ Без Лишних Заморочек Sugar Cake Recipe


Белорусда инсон ҳуқуқлари вазияти ёмонлашмоқда.\n06 март 2021, Тошкент вақти: 23:17\nБелорусда инсон ҳуқуқлари билан боғлиқ вазият ёмонлашмоқда. Европа кенгаши парламент ассамблеяси қошидаги Инсон ҳуқуқлари қўмитаси бу хусусда баёнот тарқатди. Қўмитанинг Белорус бўйича шарҳловчиларидан бири, Литва парламенти депутати Васлов Станкевичнинг Озодлик радиосига билдиришича, Беларус расмийлари мамлакатдаги мустақил матбуот ва журналистларни таъқиб остига олиб, уларга нисбатан сохта айбловлар орқали тазйиқларни кучайтирмоқда.\n"Аслида инсон ҳуқуқлари вазияти Белорусда аянчли тус олган. Президент Лукашенка ва унинг ҳукумати оммавий ахборот воситаларига босимни кучайтирган. Белорусда сайловлар пайти яқинлашган сайин журналистларга тазйиқлар кучаймоқда", - дейди Европа кенгаши инсон ҳуқуқлари қўмитаси вакили.\nСтанкевич бу вазиятни қамоққа олинган беларуслик уч журналист тақдири мисолида изоҳлайди. Белорусда чиқадиган "Рабочий" газетаси бош мухаррири Никола Маркевич, "Погония" ҳафтаномаси бош мухаррири Павел Мажейка ва "Погония"нинг яна бир журналисти Виктор Ивашкевичлар шу йилнинг бошида Белорус раҳбарини танқид этганликлари учун бир йилдан икки йилгача бўлган муддатга мажбурий мехнат колонияларига сургун қилиндилар. Устига-устак Белорус раҳбарияти "Рабочий" ва "Погония" газеталарини ҳамда "Местное время" деб номланувчи яна бир ҳафтаномани ёпиб қўйди.\nСтанкевичнинг таъкидлашича, Европа кенгаши парламент ассамблеяси қошидаги инсон ҳуқуқлари қўмитаси келаси ой Белорусдаги вазиятни яна мухокама этади. Учрашувга Белорус ахборот вазири Михаил Подгайнич ҳам таклиф этилган. Унгача эса мамлакатдаги инсон ҳуқуқлари вазияти билан яқиндан танишиш мақсадида Европа Кенгаши парламент аъзоларининг Белорусга ташрифи кутилмоқда.\n"Мен кичик таркибда бўлса ҳам Европа Кенгаши тарафидан Белорусга делегация юборилиб, уларнинг қамоққа олинган журналистлар, сиёсий диссидентлар тақдири билан танишишларини, иложи бўлса улар билан учрашишлари таклифини ўртага ташладим", - дейди Станкевич.\nЕвропа Кенгаши инсон ҳуқуқлари қўмитасини ташвишлантираётган яна бир масала Белорусда яқинда қабул қилинган Дин тўғрисидаги янги қонун. Мазкур қонун Европадаги энг репрессив, деб кўрилмоқда. Унда мамлакатда рўйхатдан ўтмаган барча диний ташкилот ва гуруҳлар фаолияти ноқонуний, деб эълон қилинади. Станкевичнинг айтишича, Европа кенгаши парламент ассамблеяси қошидаги Инсон ҳуқуқлари қўмитаси бу борада Белорус расмийларига ўз эътирозини билдириши керак. "Белорус демократик давлат эмаслиги барчага аён. Мен истардимки, - дейди Станкевич, - Белорус расмийлари буни тушинисинлар. Белорус Европа кенгашига аъзоликка даъвогарлик қилмоқда. Мамлакатда кечаётган жараёнлар эса Кенгашни қониқтирмаяпти. " . Олдинроқ Европа Кенгаши Беларуснинг тузилмадаги кузатувчи мақомини ҳам бекор қилган эди. Бунга Белоруснинг демократик меёрлардан йироқ бўлган конституцияси сабаб бўлган эди. Таҳлиличилар фикрича, мамлакат Конституцияси президент Лукашенкага ҳаддан ташқари катта ваколатларни бериб қўйган.\nШвециядаги Халқаро муносабатлар институти таҳлилчиси Якоб Шицкийнинг Озодлик радиосига айтишича, Европа кенгаши парламент ассамблеяси қошидаги Инсон ҳуқуқлари қўмитасининг Белорус бўйича чиқарган ҳулосаси янгилик эмас. Мамлакатда инсон ҳуқуқлари поймол этилаётгани олдиндан маълум бўлган. Минскдаги мустақил стратегик тадқиқотлар маркази таҳлилчиси Валерий Карбалевич ҳам бу фикрга қўшилади. Карбалевичнинг айтишича, мамлакатда нафақат инсон ҳуқуқлари соҳасида, балки ижтимоий ҳаётнинг деярли барча соҳаларида ҳам салбий жараёнлар кузатилмоқда.\n"Касаба уюшмалари, - дейди Карбалевич, - деярли давлат тасарруфида. Совет давридаги каби касаба уюшмалари давлатга қарашли ташкилотга айлантирилди. Президент маъмурияти бошлиғи ўринбасари унга раҳбар этиб тайинланди. Аксарият жамоатчилик ташкилотлари давлат назорати остига олинди. Сиёсий партияларга адлия вазирлиги тарафидан турли шаклдаги босимлар кучаймоқда". Карбалевичга кўра, газета нашрлари у ёқда турсин, Белорусда бадиий журналлар ҳам ҳукумат назоратида. "Шу пайтгача Ғарбнинг Лукашенкага нисбатан босимлари самара бермай келди. Шунга қарамай, - дейди таҳлилчи, - Европа Иттифоқи ва АҚШ Минск ҳукуматига босимларни янада кучайтириши керак". Ўтган ой Прагада ўтказилган НАТО саммитига Белорус раҳбари таклиф этилмади. АҚШ ва Европа Иттифоқининг Португалиядан ташқари барча аъзолари Минск раҳбарини номатлуб шахс сифатида эълон қилди ва унинг бу давлатларга киришини таъқиқлаб қўйди.


GM Uzbekistan кунлик авто контрактацияни 6,6 баробарга оширди – Газета.uz\nGM Uzbekistan автомобиллари учун шартномалар тузиш 6,6 баробарга ортди. Январь-июлда кунига ўртача 500 та шартнома имзоланган бўлса, сентябрда 3300 дан ошмоқда.\n19 сентябрь 2018, 13:29 Иқтисодиёт\nGM Uzbekistan компанияси 24 августда машиналар сотиш қайта тикланганидан бошлаб автомобилларни етказиб бериш учун тузилаётган шартномаларнинг кунлик миқдорини 6,6 баробарга оширди. Бу ҳақда «Ўзавтосаноат» бошқаруви раиси Шавкат Умурзоқов «Газета.uz"га маълум қилди.\nУнинг сўзларига кўра, агарда январь-июлда кунига ўртача 489 та шартнома имзоланган бўлса, сентябрда бу кўрсаткич 3351 тага етди.\nЖорий йилда жами бўлиб 220 мингта автомобилни етказиб бериш режалаштирилган. Бу ўтган йилга нисбатан 157 фоизга кўп демакдир. Августда 16,8 мингта автомобиль ишлаб чиқарилган бўлиб, ўртача ишлаб чиқариш ҳажми аввалги ойларга нисбатан 120 фоизга ошган. Сентябрда эса 23,3 мингта машина ишлаб чиқариш мўлжалланган.\n«Ўзавтосаноат» раҳбари бугунги кунда Асакадаги автомобиль заводи кунига 22 соат давомида тўлиқ қувват билан фаолият кўрсатмоқда. Бунгача эса у кунига 8−11 соатдан ишлаган.\n2018 йил якунлари бўйича харидоргир автомобилларга бўлган талабни қондириш учун Damas/Labo моделларини ишлаб чиқаришни 1,5 баробарга — 41,1 мингтага ошириш режалаштирилган. Malibu моделини ишлаб чиқариш эса октябрдан ойига ўртача 5 баробарга, ноябрдан 10 баробарга оширилиб, 194 тадан 2200 тага етказилади.\nАвтомобилларни сотишдан тушаётган пул маблағлари ҳажми 3,1 баробарга ортиб, январь-июлдаги кунлик 41,7 млрд сўмни ташкил этган бўлса, сентябрда 126,5 млрд сўмга етди.\nШавкат Умурзоқов компаниянинг биринчи галдаги вазифаларидан бири автомобиллар таннархини туширишдан иборат эканини таъкидлади. «Бугун битта автомобиль учун харажатларни 10 фоизга камайтиришга эришилди. Яна 10−15 фоизга камайтиришни режалаштирмоқдамиз, — деди у.\nЯқинда компания мобил пунктлар орқали автомобиль харид қилиш учун шартномаларни имзолаш хизматини ишга туширди. Улар турли сабабларга кўра автосалонларга ташриф буюра олмайдиганлар мижозларга хизмат кўрсатади.\n2 сентябрдан эса мамлакатдаги барча иккиламчи автомобиль бозорларида «Очиқ ҳаводаги автосалон"лар иш бошлади. Ушбу «автосалон"ларга қўйилган автомобилларни шу ернинг ўзидан харид қилиш мумкин, улар ёнида эса кассалар ва валюта айирбошлаш пунктлари очилди.\nGM Uzbekistan сайтида автомобилларни сотиш бўлими ишга туширишиб, унда аризалар тўғрисидаги кунлик маълумотлар эълон қилиб борилмоқда.\n«Ўзавтосаноат» раҳбари августнинг сўнгги ҳафтасида 6393 та сохта ариза ўчирилганини маълум қилди. Бунга қадар эса кунига ўртача 30 та сохта ариза ўчирилган. Бундан ташқари, 2057 нафар аризачи шартномани имзолаш учун ташриф буюрмаган, уларнинг ҳам аризалари ўчирилган.


Мақола топилди: 79 та\n2. Туркиянинг янги элчисидан Ўзбекистон халқига\n5. Истанбулни қонга белаган террорчи, минг афсуски, ўзбек бўлиб чиқди! ИШИД тузоғига тушган Абдуқодир Машарипов ким?\n6. Сенмисан машина қўядиган деди: Автомобил устига кир ювадиган машинани отиб юборди!\n7. "ҚАШҚИРЛАР МАКОНИ" нега тўхтади?\n8. Муниса Ризаева Бокуда нима қилади?\nМуниса Бокуда машҳур озар қўшиқчиси Бейимхоним Велиева билан бирга TRT Avaz каналининг дастурида иштирок этгандан бери маҳаллий санъат ихлосмандларининг севимли қўшиқчисига айланган.\n9. Астанадаги Сурия бўйича музокаралар якунига етди!\n10. Туркия элчиси ўзбек журналистлари билан учрашди\n11. Туркия рублга ўтадими?\n12. Тўрақўрғон ИЭСни Туркиянинг "ЧАЛИК ЭНЕРЖИ" компанияси қуради\n13. Туркияда Қадимги Эллада қаҳрамонлари ва маъбудлари мақбараси топилди\nМутахассислар фикрига кўра Эрос, Геракл ва Медуза Горгона мақбаралари эрамизнинг III асрига мансубдир. Улардан энг аҳамиятлиси Муҳаббат маъбудининг саркофаги бўлиб, у ажойиб безакка эга.\n14. Махфий хизмат раҳбари Анқарага не юмуш билан борди?\n15. Ўзбекистон-Туркия муносабатларида янги давр бошланди


2021 йилнинг энг оммабоп 20 та смартфони - Terabayt.Uz\n2021 йил ҳам ўз поёнига етди. Йил давомида кўплаб янги смартфонлар тақдим этилди. Биз эса йил давомида энг оммабоп бўлган смартфонларга тўхталиб ўтамиз.\nРўйхатдаги қурилмалар тўртта смартфон ишлаб чиқарувчи компанияларга тегишли.\nУмумий 20 та смартфондан 9 таси Galaxy A ва S серияларига тўгри келади. Galaxy S21 Ultra, шубҳасиз, йилнинг энг оммабоп смартфони сифатида рейтингнинг биринчи поғонасидан ўрин олди. Шунингдек, рейтингда Galaxy смартфонларидан S21 ва S21+ hamda A72, A52, A32 қуриламанинг 4G ва 5G версийларини учратиш мумкин.\nXiaomi компаниясининг 8 та смартфони рейтингга киришга муваффақ бўлди. Redmi Note 10 Pro қурилмаси йил давомида мухлислар эътиборини ўзига торта олди. Шунингдек, рейтингда Poco X3 Pro, Poco F3, Mi 11 Ultra, Mi 11 Lite, Redmi Note 10, Redmi 9T ва Redmi Note 10S қурилмаларини кўриш мумкин.\nOnePlus 9 Pro ва OnePlus Nord 2 5G смартфонлари ҳам йил давомида ўз оммабоплик хусусиятини йўқодмади. iPhone 13 Pro Max эса йилнинг энг оммабоп смартфонлари рўйхатига кирган Apple'нинг ягона смартфони бўлди.\nЭслатиб ўтамиз, ушбу рейтинг GSMArena'нинг йиллик ҳисоб-китобларига кўра тузиб чиқилган.\nЎҚИНГ: Оммабоп смартфонлар топ ўнталиги (51 ҳафта)\n#оммабоп смартфонлар #рейтинг


Жорий йилнинг 1 июнь куни BMB Trade Group ва Тошкент шаҳридаги Турин политехника университети вакиллари ўртасида учрашув бўлиб ўтди.\nМулоқотда BMB Trade Group компанияси тижорат директори Мирғулом Усманов, Халқаро ҳамкорлик бўлими бошлиғи Шоҳрух Зиёмухамедов ва Турин политехника университети ректори Жамшид Иноятхўжаев иштирок этди.\nТаъкидланганидек, компаниямиз Италиянинг Ўзбекистондаги элчихонаси ва италиялик ишбилармонлар билан самарали алоқалар олиб бормоқда, шу асосда қатор лойиҳалар амалга ошириб келиняпти.\nБугунги кунда Италиянинг OPERA SRL компанияси билан ҳамкорликда “BMB Zaʼfaron” бренди остида заъфарон маҳсулотлари ички ва ташқи бозорга етказиб берилаётгани, шу бўйича ишлар кўлами кенгайтириб борилаётгани ҳам бунинг тасдиғидир.\nТурин политехника университети билан ўзаро академик ва амалий кооперациянинг йўлга қўйилиши эса бу борада ташланган навбатдаги қадам ҳисобланади.\nУчрашув давомида ўзаро ҳамкорликнинг устувор йўналишлари муҳокама қилинди.\nТаълим ва ишлаб чиқариш интеграцияси, қишлоқ хўжалиги тармоқлари учун замонавий ғоялар ҳамда лойиҳаларни ишлаб чиқиш ва татбиқ этиш, компания корхоналарида талабалар амалиёт ўташлари учун шароитлар яратиб бериш, футболни тарғиб қилиш ва оммалаштириш шулар жумласидандир\nРектор Ж.Иноятхўжаев талабаларнинг амалиёт ўташлари учун компания томонидан барча имкониятлар яратиб берилиши, мутахассисларнинг бириктирилиши муносабати билан BMB Trade Group раҳбариятига ўз миннатдорчилигини билдирди.\nУ Турин политехника университети ва BMB Trade Group компанияси ўртасида яна бир муҳим ўхшашлик бор эканлигини эътироф этди.\nГап шундаки, компаниямиз Жиззахнинг «Сўғдиёна» футбол жамоаси титул ҳомийси бўлса, университет «Ювентус»(Италия) клубининг Ўзбекистондаги франшизасини юритади. Хусусан, мазкур олий таълим муассасаси кампуси базасида "Ювентус академияси"ни ташкил этиш режалаштирилмоқда.\nЯкунда ўзаро ҳамкорликни келгусида фаоллаштириш юзасидан аниқ таклиф ва тавсиялар билдирилиб, бу каби мулоқотларни мунтазам ўтказишга келишиб олинди.


Бош ҳисобчи ишга жойлаштириб қўйишга ваъда бериб, минг доллар сўради\nКейинги вақтда ишга, ўқишга киритиб қўйишга ваъда бериб, қўлга тушган шахслар ҳақида кўп эшитаяпмиз. Барибир айтганини қилолмаса, боз устига қўлга тушиши ҳам деярли тайин бўлсаю, нега ушбу кўринишдаги жиноятлар буткул йўқолиб кетмаяпти?\nБунга дастлабки сабаб – айрим ташкилот, муассасаларда ҳали ҳам “сиздан угина, биздан бугина” қабилида ишлайдиган мансабдорлар борлиги бўлса, кейинги важ турли фирибгар, олғир кимсаларнинг нафс кўйига тушиб қолганидир.\nЯқинда худди шундай ҳолат Ўзбекистон Республикаси Бош прокуратураси ҳузуридаги иқтисодий жиноятларга қарши курашиш департаменти вилоят бошқармаси ва ҳуқуқни муҳофаза қилувчи бошқа идоралар вакиллари томонидан аниқланди.\nБошқарма катта инспектори Тўлқин Қурбоновнинг маълум қилишича, нефть-газ қазиш билан шуғулланувчи “Е” компанияси Қарши ҳудудий бошқармаси бош ҳисобчиси вазифасида ишловчи, ўзини Суҳроб деб таништирган шахс Ғузор туманида яшовчи Б.Ж.ни ишга жойлаштириб қўйишга ваъда берган. Бунинг эвазига минг АҚШ доллари талаб қилган.\nШунга кўра, департамент вилоят бошқармаси, ИИБ ва Қарши шаҳар прокуратураси ходимлари томонидан Қарши шаҳридаги тиббиёт техникуми ҳудудида ўтказилган тезкор тадбирда З.С. айтилган минг долларни олган вақтида ашёвий далиллар билан ушланган.\nМазкур ҳолат юзасидан жиноят иши қўзғатилиб, ҳозирда тергов ҳаракатлари олиб борлмоқда.


Ўзбекистон сўзи жаҳон ҳамжамиятининг доимий нигоҳида\n- сентябрь. 29, 2021\nБМТ Бош Ассамблеясининг 76-сессиясида глобал ва минтақавий хавфсизлик, COVID-19 пандемияси шароитида барқарор тараққиёт ва унинг ижтимоий-иқтисодий оқибатларини енгиб ўтиш, инсон ҳуқуқ ва эркинликларини ҳимоя қилиш ҳамда рағбатлантиришнинг муҳим масалалари юзасидан фикр алмашилди. Ўзбекистоннинг бу борадаги позициясини мантиқий жиҳатдан учта йирик ва асосий йўналишга ажратиш мумкин.\nИнсон табиатан тинчликсевар этиб яратилган. Инсоният тарихий тараққиётнинг ҳар бир босқичида тинчликни сақлаш, хавфсизликни мустаҳкамлаш, пировардида, эмин-эркин яшаш учун курашиб келган. Башариятнинг бу олий мақсади мангу, зеро, дунёдаги барча неъматларнинг энг аълоси ҳам осойишталик ва тинчликдир.\nЎзбекистон бунёдкор халқи билан бирга, аввало, ўз ҳудудида, қолаверса, минтақада хавфсизликни таъминлаш, кенгроқ доирада эса жаҳон ҳамжамияти эътиборини глобал таҳдид ва хатарларга қарши ҳамжиҳатликда курашишга қаратиб, тараққиёт йўлида шахдам одимлаб бормоқда.\nЎзбекистон Президенти дунёдаги энг йирик ташкилот минбаридан мамлакатимизда амалга оширилаётган кенг кўламли демократик ислоҳотлар ортга қайтмас тус олганини алоҳида таъкидлади. Бу ўринда гап инсон ҳуқуқлари, эркинликлари, қонуний манфаатларини, сўз ва оммавий ахборот воситалари, дин ва виждон эркинлигини, гендер тенгликни, миллатлараро тотувликни таъминлаш билан бирга камбағалликни камайтириш, ҳар бир киши учун кафолатли даромад манбаини яратиш ҳақида боряпти.\nАсосий мақсадимиз — 2030 йилга бориб, аҳоли жон бошига тўғри келадиган даромадлар миқдори бўйича “даромади ўртачадан юқори бўлган давлатлар” қаторига киришдир, деди Ўзбекистон Президенти.\nҲар қандай давлатда олиб борилаётган ислоҳотларнинг самараси глобал инновацион индекс билан ўлчанади. Бу индекс дунё мамлакатларининг инновацион ривожланиш даражасини белгилайди. Ўзбекистон жаҳон бўйича бу рейтингда 132 давлат ўртасида 86-ўринда қайд этилди. Бу натижа мамлакатимизнинг рейтингдаги ўтган йилги ўрнидан 7, 2015 йилги ўрнидан эса 36 поғона юқорилагани билан эътирофлидир. Бу рейтингни чиқариш жараёнида 2 та субиндекс, 7 та йўналиш, 21 та гуруҳ ва 81 та кўрсаткич орқали турли иқтисодий тараққиёт даражасидаги ўлкаларнинг инновацион имкониятлари, амалга оширган ишлари ўлчанади, кучли ва кучсиз томонларига қиёсий баҳо берилади.\nҲар йили дунё миқёсида катта қизиқиш билан кузатиб бориладиган бу рейтингда мамлакатлар 4 та даромад гуруҳига бўлинган (юқори, юқори ўрта, қуйи ва паст даромад) ва Ўзбекистон ўз гуруҳида (қуйи ўрта даромад) 34 давлат орасидан 10-ўринга лойиқ топилган.\nЯна бир муҳим жиҳат шуки, бу йилги ҳисоботда Ўзбекистон энг кўп поғона юқорилаган мамлакатлар 10 талигига кирди. Истиқболдаги пировард мақсад ва устувор вазифалардан бири эса 2030 йилга қадар республикамизни глобал инновацион баҳолаш рейтингида етакчи 50 давлат қаторига киритишдан иборат. Чунки Ўзбекистонда яратилаётган имкониятлар, қулай инвестицион муҳит, тадбиркорлик соҳасига қаратилаётган эътибор ва давлатимизнинг чексиз салоҳияти шундан дарак беради.\nМуҳими, ҳеч кимни эътиборсиз қолдирмаслик\nСир эмас, яқин бир ярим йил ичида бутун дунё жиддий синовдан ўтди. COVID-19 пандемияси ҳаётнинг ҳар бир жабҳаси, айниқса, иқтисодиётга салбий таъсирини ўтказмасдан қолмади. Бугун жаҳоннинг энг йирик ва қудратли давлатлари ҳам пандемия оқибатларига қарши курашишда давом этмоқда. Ўзбекистон томони бу курашда БМТ томонидан эълон қилинган “Ҳеч кимни эътиборсиз қолдирмаслик, ҳамма учун ва барча жойда” тамойили асосида биргаликда енгиб ўтиш масаласига ҳам тўхталиб, пандемиядан кейинги даврда жаҳон иқтисодиётини қайта тиклаш муаммоларини ўрганиш, камбағалликни қисқартириш бўйича илғор тажрибаларни ҳаётга татбиқ этишга бағишланган халқаро конференцияни Тошкентда ўтказишни таклиф қилди. Мазкур таклиф билан чиқишга бизда барча асослар етарли.\nМамлакатимизда пандемия оқибатларини юмшатиш нуқтаи назаридан белгиланган қатъий чоралар самара жиҳатидан ўзини кўп куттиргани йўқ. Шундай экан, бутун дунёга иқтисодни қайта тиклаш борасида айта оладиган сўзимиз ва ўрганадиган жиҳатларимиз бисёр. Мақсад жаҳоннинг етакчи иқтисодчилари билан дунё миқёсидаги вазиятни оқилона баҳолаб, одилона қарорлар қабул қилиш, барқарор ривожланиш мақсадларини амалга оширишга тўғаноқ бўлаётган омилларни бартараф этиш йўлида саъй-ҳаракатларни бирлаштириш орқали муттасил тараққиёт умумстратегиясини белгилаб олишдан иборат.\nЎзбекистоннинг бутун дунёга нисбатан юритаётган очиқлик сиёсати бу каби таклифларни баралла илгари суришга имконият яратмоқда. Айниқса, яқин қўшнилар билан ўрнатилган яхши муносабатлар давлатимиз ташқи сиёсатининг асосий мезонларидан бирига айланди. Аввало, қўшни давлатлар билан чегаралар очилиб, ўзаро қардош ва ўзаги бир халқлар янада яқинлашди.\nГалдаги вазифа — ўзаро манфаатли ҳамкорлик кўламини кенгайтириш. Шунинг учун ҳам Ўзбекистон Марказий ва Жанубий Осиёнинг ўзаро боғлиқлигини мустаҳкамлаш тўғрисидаги БМТ Бош Ассамблеясининг махсус резолюциясини қабул қилиш ташаббусини илгари сургани маълум қилинди.\nТрансмиллий тенденциялар башарият диққати марказида\nХалқимизда “Қўшнинг тинч — сен тинч” деган нақл бор. Шу нуқтаи назардан, Афғонистондаги вазиятга нисбатан Ўзбекистон позицияси доим инсонпарварлик ғояларига йўғрилган. Айни пайтда мазкур мамлакатда давлат бошқаруви тизими қандай бўлишидан қатъи назар, давлатимиз қўшни мамлакатлар ички сиёсатига аралашмаслик тамойилига тўла амал қилади. Афғон халқининг орзу-истакларини рўёбга чиқаришни, аввало, тинчлик ўрнатиш ва осойишталикни таъминлашдан бошлаш лозим.\n“Бу давлатда тинчлик ва осойишталик ўрнатилишидан нафақат биз, қўшни мамлакатлар, балки бутун дунё манфаатдордир”, “Ҳозирги қийин даврда Афғонистонни яккалаб, уни муаммолар гирдобига ташлаб қўйиш мумкин эмас”, “Афғон масаласида Бирлашган Миллатлар Ташкилотининг таъсири ва овози ҳар қачонгидан ҳам кучлироқ янграши лозим”, дея таъкидлади Ўзбекистон Президенти.\nДавлатимиз Афғонистонга нисбатан нафақат сўзда, балки амалда ҳам яхши қўшничилик муносабатлари ўрнатилиши тарафдори. Айнан шунинг учун бу мамлакат билан чегаралар очилиб, бирламчи эҳтиёж буюмлари ва озиқ-овқат маҳсулотларидан иборат инсонпарварлик ёрдамлари юборилиб, электр энергияси ва ёқилғи билан таъминлаш давом эттирилмоқда. Мазкур давлатнинг янги бошқарув тизимига келган қатлам вакиллари ушбу ёрдамдан самимий миннатдор эканлигини билдириб, афғон халқи бу яхшиликларни унутмаслигини таъкидлади.\nБугун дунёда хавф-хатар ва зиддиятлар, трансмиллий таҳдидлар тобора ортиб бораётгани туфайли жорий йилнинг ноябрь ойида Тошкентда БМТ нинг Глобал аксилтеррор стратегияси Марказий Осиё учун режасининг ўн йиллик натижалари ва истиқболларига бағишланган Халқаро конференция ўтказилиши халқаро ҳамкорликни янада мустаҳкамлашга хизмат қилади. Дарҳақиқат, минтақада хавфсизликни таъминлашга фақат қўшни давлатлар билан яхши муносабат орқали эришиш қийин. Шу нуқтаи назардан, бу борада даврани кенгроқ олиб, масалага Марказий Осиёнинг барча мамлакатларини жалб қилган ҳолда, эришилган натижаларни сарҳисоб қилиб, галдаги вазифаларни белгилаб олиш мақсадлари кўзланган.\nЮқоридаги таклифнинг мантиқий давоми сифатида Ўзбекистон томонидан илгари сурилган яна бир муҳим ташаббус — мазкур конференция доирасида БМТнинг гиёҳвандлик ва жиноятчилик бўйича бошқармаси билан 2022-2025 йилларга мўлжалланган Марказий Осиё мамлакатлари учун минтақавий дастурни имзолаш ҳамда Марказий ва Жанубий Осиё давлатларини қамраб оладиган Гиёҳвандликка қарши умумий Ҳаракатлар режасини ишлаб чиқиш. Таъкидланганидек, бу муҳим ҳужжатлар мазкур йўналишдаги ишларга мустаҳкам ҳуқуқий асос бўлиб хизмат қилади.\nТрансмиллий тенденцияларга ўзининг бевосита таъсирини ўтказмай қолмайдиган йўналиш — бу экология соҳаси. Ўзбекистон Президенти иқлим ўзгаришларига қарши кураш, атроф-муҳит ва биохилма-хилликни муҳофаза қилиш ва қайта тикланадиган энергия манбаларига ўтиш борасида кўрилаётган чораларга алоҳида тўхталди ва жаҳон ҳамжамияти эътиборини яна бир бор Оролбўйи минтақасига қаратиб, 2022 йилда Нукус шаҳрида “яшил” энергетика бўйича БМТ билан ҳамкорликда юқори даражадаги халқаро форум ўтказиш ташаббусини билдирди.\nБундан ташқари, БМТ шафелигида глобал экологик сиёсатнинг устувор йўналишларини батафсил муҳокама қилиш мақсадида 2023 йилда Ўзбекистонда Атроф-муҳит бўйича БМТнинг юқори даражадаги Олтинчи Ассамблеясини ўтказиш таклифи айтилди.\n“Ассамблея иштирокчилари Орол денгизининг қуриши натижасида юзага келган, экологик офат маркази бўлган Оролбўйи минтақасидаги оғир вазият билан бевосита танишиш ва зарур хулосалар чиқариш имкониятига эга бўладилар. Бундан ташқари, Ассамблеяда Бирлашган Миллатлар Ташкилотининг янги экологик сиёсати асосларини ташкил этишга қаратилган Бутунжаҳон экология Хартиясини ишлаб чиқиш ташаббусини илгари сурмоқчимиз”, деди Ўзбекистон Президенти.\nЭътибор қилган бўлсангиз, Ўзбекистон томони ҳар доим юксак минбарларда минтақавий ва глобал муаммоларни кўтариб, бу жараёнларда ёшлар иштирокига ҳам алоҳида урғу бериб келмоқда. Бунда ҳар жараёнга ёшларни жалб қилиб, улар иштирокини таъминлаш масаласини илгари суради. Бу сафар ҳам глобал ҳаракатларга ёшларни жалб қилиш бўйича Бутунжаҳон конференцияси мамлакатимизда муваффақиятли ўтказилгани таъкидланди ҳамда ушбу йўналишдаги саъй-ҳаракатларнинг давоми сифатида Самарқанд шаҳрида мунтазам ўтказилаётган Инсон ҳуқуқлари мулоқотлари доирасида Глобал таълим форумини ташкил этиш режалаштирилгани маълум қилинди.\nАгар бу борада илгари сурилаётган эзгу ташаббуслар мағзини тўла чақиб кўрадиган бўлсак, илм аҳлига қаратилаётган эътибор ва рағбат тараққиёт пойдеворининг янада пишиқ бўлишига ишорадир.\nБилдирилган таклиф ва илгари сурилган ташаббуслар сон ва салмоқ жиҳатидан кенг миқёс касб этяпти. Асосийси, буларнинг барчаси жаҳон ҳамжамияти томонидан маъқулланиб, ҳаётга изчил татбиқ этилаётгани кишида қониқиш ва мамнунлик ҳиссини уйғотади.\nДунёдаги энг йирик муассаса — Бирлашган Миллатлар Ташкилоти Бош Ассамблеясининг аввалги сессияларида Ўзбекистон номидан кўтарилган масалалар эътибордан четда қолгани йўқ. Бош Ассамблеянинг 2020 йил сентябрь ойида ўтказилган 75-сессиясида Ўзбекистон билдирган таклиф инобатга олиниб, Пандемия даврида давлатларнинг ихтиёрий мажбуриятлари тўғрисидаги мамлакатимизда ишлаб чиқилган кодекс бу борадаги глобал саъй-ҳаракатларга Ўзбекистоннинг муносиб ҳиссаси сифатида БМТ томонидан расмий ҳужжат шаклида тарқатилди. Бундан ташқари, жорий йилнинг май ойида давлатимизнинг яна бир ташаббуси қўллаб-қувватланиб, БМТ Бош Ассамблеяси Оролбўйини экологик инновациялар ва технологиялар ҳудуди деб эълон қилиш тўғрисида махсус резолюцияни қабул қилди. БМТ шафелигида ташкил этилган Оролбўйи минтақаси учун инсон хавфсизлиги бўйича кўп томонлама шериклик трансжамғармаси самарали фаолият юритмоқда.\nТаъкидлаш жоизки, барча соҳаларда амалга оширилган ижтимоий-сиёсий ўзгаришлар, туб ислоҳотлар, бу борада эришилган улкан ютуқлар қиёс сифатида мустақил Ўзбекистон тарихида мисли кўрилмаган бурилиш ясади ва халқаро муносабатлар, ташқи сиёсий ва иқтисодий алоқаларда янги даврни бошлаб берди. Айни пайтда муваффақият билан амалга оширилаётган муҳим ташқи сиёсий ташаббуслар натижаси ўлароқ, халқаро майдонда юксак натижаларга эришилмоқда.\nМаълумки, замонавий халқаро муносабатлар уларда кўп томонлама дипломатиянинг роли ортиб бораётгани билан ҳам характерланади. Кўп томонлама дипломатия халқаро ҳаётнинг БМТ фаолияти билан боғлиқ кўплаб муҳим жабҳаларини қамраб олади. Ўзбекистон ташқи сиёсатининг асосий йўналишларидан бири — ўзаро ҳамкорликни мустаҳкамлаш борасида БМТ билан шериклик алоқаларимиз сифат жиҳатидан янги босқичга кўтарилди. Бугун мамлакатимиз ушбу ташкилот ва унинг ихтисослашган тизимлари ишида фаол қатнашмоқда.\nЮртимизда амалга оширилаётган ислоҳотларнинг халқаро ҳаётда ҳам муносиб ўрни борлиги, Ўзбекистон сўзи жаҳон ҳамжамиятининг доимий нигоҳида экани барчамизга фахр ва ифтихор бағишлайди.\nМанба: “Янги Ўзбекистон” газетаси 2021 йил 29 сентябрь, № 194(450)\nMore in this category: « "Ҳадичаи Кубро" аёллар мадрасаси фаолиятига назар\tҚиз болани унинг изнисиз турмушга берса бўладими? »


Tesla Model S АҚШда Mercedes S-Class ва BMW 7 русумларидан ҳам яхшироқ сотилмоқда » Ўзбекистон янгиликлари – Zamin.uz\nАҚШ автомобиль бозорида сотилган “Мерседес” ва “БМВ” русумларининг икковини қўшганда ҳам “Тесла”га ета олмайди. Бу хулоса жорий йилнинг учинчи чораги савдоси натижаларига асосланади. Элон Маск компаниясининг маълумотларига асосланиб Bloomberg агентлиги ушбу хабарни тарқатди.\nTeslaнинг ўз маълумотларига кўра, уч ой мобайнида 9156 дона Model S сотди. Шу даврда 4921та Mercedes S-Class, 3600дан кўпроқ BMW 7 сотилди.\nBloomberg ёзишича, учинчи чоракда “Тесла” АҚШ автомобиль бозорида катта люкс синф автомобиллари сотиш бўйича етакчилигини мустаҳкамлаб бормоқда. Бу бозорда 32 фоизли улуш “Тесла”никидир. Бу хулосага Mercedes ва BMW вакиллари шарҳ бергани йўқ.\nSUV автомобиллар савдосида “Тесла”нинг улуши 6 фоиздир. Model X кроссовери Porsсhe ва Land Roverлардан яхши сотилади, бироқ Mercedes, BMW, Cadillac, Volvo, Audi ва Lexusлардан қуйидадир.\nТеглар: хулоса компаниясининг дона кўпроқ Tesla хулосага\n00:41 Тажриба “Тесла”нинг қанотсимон эшиклари хавфлилигини кўрсатди (видео)